Mesyuarat Lembaga Fatwa Negeri Sarawak kali ke 25 pada 13 Syaaban 1435H/ 12 Jun 2014M sebulat suara menerima garis panduan seperti berikut:
GARIS PANDUAN PERNIAGAAN JUALAN LANGSUNG
MENURUT PERSPEKTIF ISLAM

1. Pengenalan
Satu garis panduan bagi memberi panduan kepada syarikat jualan langsung, peserta termasuklah pengedar, wakil jualan atau ejen, pembeli, pihak yang terlibat secara langsung ataupun tidak langsung dalam perniagaan seumpama ini serta orang awam bagi memastikan perniagaan jualan langsung mereka adalah selaras dengan prinsip-prinsip syariah sebagaimana diputuskan oleh
Mesyuarat Lembaga Fatwa Negeri Sarawak kali Ke 12 pada 14 November 2007M / 4 Zulkaedah 1428H
 telah memutuskan bahawa:
“
Konsep, struktur dan undang-undang perniagaan Multi-Level Marketing (MLM) yang diluluskan oleh kerajaan adalah harus dan tidak bercanggah dengan konsep perniagaan Islam”.
2. Tajuk ringkas.
Garis panduan ini bolehlah dinamakan sebagai garis panduan perniagaan jualan langsung menurut perspektif Islam.
3. Tafsiran:
Dalam garis panduan ini, melainkan jika konteksnya menghendaki makna yang lain:
“Akad”

(
Agreement/ contract
)
 ertinya perjanjian antara syarikat dan peserta yang telah difahami dan dipersetujui oleh kedua-dua belah pihak menurut hukum syarak.
“Barang”

(
Good
)
 ertinya tiap-tiap jenis harta alih selain daripada hak dalam tindakan, suratcara boleh niaga, syer dan wang.
“Bonus”
(Incentive/ bonus)
 ertinya bayaran tambahan sebagai saguhati selain upah atau gaji.
“Elektronik
”
 (Electronics)
ertinya teknologi yang menggunakan elektrik, optic, magnetic, elektromagnetik, biometric, fotonik atau teknologi lain yang seumapamanya.
“Harta tidak ketara”

(Intangible assets)
 ertinya apa-apa barang atau perkhidmatan yang tidak mempunyai nilai atau manfaat yang jelas kepada peserta dan pengguna.
“Insentif”

(Incentive)
 ertinya sesuatu yang diberikan atau ditawarkan sebagai dorongan atau galakan.
“Jualan langsung”

(Direct selling)
 ertinya jualan pintu ke pintu, pesanan pos atau jualan transaksi elektronik termasuk pelan pemasaran berbilang tingkat, pelan pemasaran satu tingkat dan jualan melalui pesanan pos.
“Jualan pintu ke pintu”

(Door-to-door sales)
 ertinya jualan barang atau perkhidmatan yang dijalankan dengan cara sepeerti yang berikut:
Seseorang atau mana-mana orang yang diberi kuasa olehnya untuk:
a)       Pergi dari satu tempat ke satu tempat selain dari satu tempat perniagaan yang tetap, atau
b)       Membuat panggilan telefon mencari orang yang bersedia untuk membuat kontrak sebagai pembeli bagi penjualan barang atau perkhidmatan.
Orang yang mula-mula disebut itu atau mana-mana orang lain selepas itu atau kemudiannya membuat perundingan dengan bakal pembeli dengan mewujudkan kontrak itu.
“Jualan pesanan pos”

(Mail order sales)
 ertinya jualan barang atau perkhidmatan yang dijalankan oleh seseorang, sama ada sendiri atau melalui mana-mana orang yang diberi kuasa olehnya, dengan menerima tawaran bagi kontrak jualan melalui pos.
“Jualan melalui transaksi elektronik”

(Sales through electronic transactions)
 ertinya jualan barang-barang atau perkhidmatan secara elektronik dengan menggunakan rangkaian pemasaran bagi maksud untuk mendapatkan komisen, bonus atau apa-apa faedah ekonomi yang lain.
“Komisen”

(Commission)
 ertinya upah yang dibayar kepada wakil atau ejen kerana menjual barang atau perkhidmatan.
“Perkhidmatan”

(Service)
 ertinya apa-apa jenis hak atau faedah kecuali barang dan pelaksanaan kerja di bawah suatu kontrak perkhidmatan.
“Peserta”

(Participants)
 ertinya orang yang mengambil bahagian dalam skim jualan langsung dan termasuklah pengedar, wakil jualan atau ejen dan pembeli.
“Pelan Pemasaran Berbilang Tingkat (
Multi-Level Marketing Plan
/ MLM)”
ertinya

syarikat akan mengambil atau melantik individu sebagai peserta untuk menjual barang atau perkhidmatan syarikat. Peserta yang berkenaan akan melantik individu lain bagi membentuk rangkaian di bawahnya (downline) untuk menjual barang atau perkhidmatan syarikat. Proses pengambilan peserta baharu boleh diteruskan sehingga satu peringkat yang munasabah. Setiap peserta akan mendapat komisen, bonus atau faedah ekonomi lain daripada jualan peribadi dan jualan ahli atau pengedar di bawah rangkaian atau dalam kumpulannya (over-riding bonus).
“Pelan Pemasaran Satu Tingkat (
Single Level Marketing Plan
)” ertinya syarikat akan melantik atau menaja wakil atau ejen jualan dan membayar gaji atau komisen atau gabungan gaji dan komisen atas jumlah yang dibuat. Wakil atau ejen jualan berkenaan tidak dibenarkan untuk melantik atau menaja wakil atau ejen jualan lain.
“Produk”

(Product)
 bermaksud barang atau perkhidmatan.
“Skim Piramid”

(Pyramid scheme)
 ertinya apa-apa skim, perkiaraan, pelan, pengendalian atau proses berantai yang bonus atau faedah diperolehi semata-mata atau terutamanya daripada perekrutan atau pengambilan peserta ke dalam skim, pelan, pengendalian atau proses berantai pyramid berbanding dengan jualan barang, perkhidmatan atau harta tidak ketara oleh peserta.
4. KRITERIA PERNIAGAAN JUALAN LANGSUNG YANG DIHARUSKAN OLEH ISLAM
Perniagaan jualan langsung yang diharuskan oleh hukum syarak mengandungi ciri-ciri seperti berikut:
4.1     Kontrak Jualan Langsung Secara Bertulis.
a)       Syarikat hendaklah menyediakan satu kontrak bertulis yang mengandungi terma dan syarat yang jelas perihal perjanjian antara syarikat dan peserta.
b)       Terma dan syarat perjanjian hendaklah difahami dan dipersetujui oleh syarikat dan peserta.
c)       Kontrak hendaklah mengandungi klausa
“KONTRAK INI ADALAH TERTAKLUK KEPADA TEMPOH BERTENANG SELAMA SEPULUH HARI KERJA”
yang dicetak dengan huruf besar dalam cetakan yang tidak kurang daripada 18 poin Times
[1]
.
d)       Kontrak tersebut hendaklah ditandatangani oleh wakil syarikat dan peserta yang baharu menyertai syarikat jualan langsung.
e)       Seseorang peserta boleh membatalkan kontrak tersebut pada bila-bila masa sebelum habisnya tempoh bertenang yang menyatakan niatnya untuk menamatkan atau menarik diri daripada kontrak itu.
[2]
4.2     Tempoh Bertenang
(Cooling Off Period)
a)       Tempoh bertenang ialah tempoh tidak kurang dari sepuluh hari bekerja dari tarikh penyertaan yang membenarkan seseorang peserta membatalkan atau menarik balik penyertaan dalam perniagaan jualan langsung.
b)       Sekiranya berlaku pembatalan keahlian, syarikat hendaklah memulangkan keseluruhan yuran keahlian yang telah dibayar oleh peserta.
c)       Sekiranya pembeli membuat pembelian dan berhasrat untuk memulangkan barang tersebut kerana didapati tidak sesuai, pembeli berhak berbuat demikian sebelum tamat tempoh sepuluh hari, dan syarikat hendaklah memulangkan kembali keseluruhan wang atau harga barang tersebut.
d)       Pembeli juga berhak untuk memulangkan barang yang dibeli sekiranya didapati tidak memenuhi spesifikasi yang dikehendaki. Perkara ini adalah berdasarkan khiyar al-syart iaitu pilihan untuk membatalkan sesuatu akad selepas tempoh beberapa hari sebagaimana yang dipersetujui oleh kedua-dua pihak. Ini berdasarkan hadith yang diriwayatkan oleh al-Tirmizi:
...حدثنا كثير بن عبد الله بن عمرو بن عوف المزني عن أبيه عن جده أن رسول الله صلى الله عليه وسلم قال الصلح جائز بين المسلمين إلا صلحا حرم حلالا أو أحل حراما والمسلمون على شروطهم إلا شرطا حرم حلالا أو أحل حراما.
 قال أبو عيسى هذا حديث حسن صحيح
Maksudnya:

“Telah diceritakan kepada kami kathir bin Abdullah bin ‘amru bin ‘auf al-Muzanniy daripada bapanya daripada datuknya bahawa Rasulullah SAW bersabda bahawa perdamaian diharuskan dikalangan orang Islam kecuali perdamaian yang mengharamkan yang halal atau yang menghalalkan yang haram dan orang Islam terikat dengan syarat-syarat sesama mereka kecuali syarat yang mengharamkan yang halal atau menghalalkan yang haram”
.
[3]
4.3     Yuran keahlian pada kadar yang minima
.
a)       Yuran yang ditetapkan hendaklah pada kadar yang minima meliputi kos pengurusan dan bahan-bahan bercetak yang dimasukkan dalam suatu kelengkapan jualan (sales kit) yang mengandungi pelan pemasaran dan kod etika syarikat.
b)       Menerusi pembayaran yuran, peserta secara automatic telah menjadi ahli atau pengedar, wakil jualan atau ejen kepada syarikat jualan langsung.
c)       Yuran keahlian hendaklah tidak mengandungi elemen pernyertaan dalam kad diskaun yang menetapkan kadar yuran keahlian yang tinggi yang boleh membebankan peserta.
4.4
Tujuan menjadi peserta syarikat jualan langsung mestilah jelas dan selaras dengan kehendak syarak seperti berikut:
a)       Membeli dan menggunakan barang atau perkhidmatan yang dikeluarkan atau ditawarkan oleh syarikat dengan menikmati keistimewaan dan insentif yang telah ditetapkan; dan/ atau
b)       Menjadi pengedar, wakil atau ejen jualan kepada barang atau perkhidmatan yang dikeluarkan atau ditawarkan oleh syarikat dengan menikmati keistimewaan dan insentif yang telah ditetapkan.
4.5     Akad-akad dalam perniagaan jualan langsung
.
a)       Akad-akad antara syarikat dengan peserta hendaklah ditentukan dengan jelas antara syarikat dengan peserta.
b)       Tertakluk kepada (a), pada asasnya akad antara syarikat dengan peserta boleh terdiri daripada akad-akad yang berikut:
i.
Al-wakalah

(الوكالة)
 wakil atau ejen
Al-wakalah ialah akad yang member kuasa kepada seseorang (al-wakil) untuk bertindak bagi pihak yang memberi kuasa (al-muwakkil). Dalam akad ini, peserta termasuk pengedar, wakil jualan atau ejen melaksanakan tugas membuat penerangan tentang syarikat, promosi barang atau perkhidmatan, menjual barang dan perkhidmatan serta mendaftar ahli baharu untuk syarikat. Syarikat akan membayar komisen, bonus atau faedah ekonomi lain atas tugas atau kerja apabila peserta mencapai sasaran jualan (dalam tempoh masa yang ditetapkan seperti setahun) berdasarkan konsep al-jua’lah. Menerusi akad al-wakalah, peserta atau wakil boelh berhenti atau menarik diri pada bila-bila masa apabila peserta tidak lagi melaksanakan kerja dalam tempoh masa sebagaimana yang ditetapkan oleh syarikat misalnya setahun. Sekiranya peserta tidak menarik diri selepas tempoh tersebut, kontrak akan tamat dengan sendirinya meskipun tidak dimaklumkan kepada syarikat berhubung penamatan tersebut.
[4]
ii.
Al-wakalah bi ujr

(الوكالة بأجر)
 wakil atau ejen dengan upah
Al-wakalah bi ujr ialah akad yang member kuasa kepada seseorang (al-wakil) untuk bertindak bagi pihak yang memberi kuasa (al-muwakkil). Menerusi akad ini, syarikat akan melantik peserta termasuk pengedar, wakil jualan atau ejen melaksanakan tugas membuat penerangan tentang syarikat, promosi barang atau perkhidmatan, menjual barang dan perkhidmatan serta mendaftar ahli baharu untuk syarikat. Syarikat akan membayar komisen, bonus atau faedah ekonomi lain atas sasaran jualan berdasarkan konsep al-ju’alah. Menerusi akad al-wakalah bi ujr, kedua-dua pihak tidak harus membatalkan akad tanpa persetujuan pihak lain.
[5]
Nota:
Dari sudut fiqh,
al-wakalah bi ujr
 terbahagi kepada dua.
[6]
Pertama:
 al-wakalah dengan konsep
al-ju’alah
 (upah atas hasil kerja/ result oriented).
Contoh:
 “A menjadi wakil B untuk mempromosi barang, jika terjual barang tersebut, 5% daripadanya milik B.”
Al-wakalah
 dengan konsep
al-ju’alah
 semua fuqaha’ berpandangan ia tidak mengikat kecuali mazhab Maliki yang mengatakan mengikat jika orang yang menerima tawaran telah memulakan kerja atau tugas.
Kedua:

Al-wakalah
 dengan konsep ijarah (upah atas masa contoh seminggu, setahun/ effort oriented)
Contoh:
 “A menjadi wakil B untuk menjual barang dengan upah RM10 sehari.” A tetap mendapat upah meskipun tidak Berjaya menjual barang tersebut.
Mazhab Hanafi dan Maliki berpandangan bahawa wakalah dengan konsep ijarah mengikat kedua-dua belah pihak. Menurut mazhab Syafi’I dan Hanbali, ia tetap tidak mengikat.
iii.
Al-ju’alah (الجعالة)
Al-ju’alah
ialah akad yang menjanjikan pemberian saguhari kepada pihak yang melaksanakan sesuatu kerja kepada pihak yang melaksanakan sesuatu kerja yang telah ditetapkan. Peserta yang menjual produk serta mendaftar ahli baharu untuk syarikat dijanjikan komisen, bonus atau faedah ekonomi lain berdasarkan konsep al-ju’alah.
[7]
iv.
Hibah (الهبة)
Hibah
ialah suatu pemberian sukarela yang diharuskan olehsyarak oleh syarikat kepada peserta.
v.
Al-bay’ (البيع) Jual Beli
Akad antara peserta atau pihak yang membeli produk keluaran syarikat.
vi.
Ijarah ‘ala al-a’mal (اجارة على الأعمال)
upah khidmat atau kerja
Akad i
jarah ‘ala al-a’mal
ialah kontrak memberi upah terhadap khidmat yang diberikan dalam bentuk kerja,
[8]
 pemikiran dan kepakaran. Bentuk-bentuk ijarah
‘ala al-a’mal
antaranya adalah seperti makan gaji, mengambil upah atau bayaran bagi perkhidmatan.
[9]
Dalam konteks jualan langsung, akad ini berlaku menerusi hubungan antara syarikat dengan kakitangan yang bertugas di ibu pejabat dan cawangan-cawangan sama ada yang menjalankan tugas pentadbiran atau promosi. Sebagai balasan atas khidmat yang diberikan, kakitangan tersebut dibayar gaji. Di samping itu, kakitangan dicawangan yang menjalankan tugas membuat penerangan tentang syarikat, mempromosi dan menjual produk serta mendaftaf ahli baharu untuk syarikat juga boleh menerima komisen, bonus atau faedah ekonomi lain jika prestasi jualan meningkat berdasarkan konsep
al-ju’alah.
4.6
Kontrak berteraskan prinsip saling reda-meredhai. (التراضي)

a)       Akad antara pihak-pihak yang berkontrak hendaklah saling redha-meredhai (التراضي) semasa memeterai akad. Jumhur fuqaha’ bersepakat bahawa prinsip saling redha-meredhai merupakan syarat sah akad.
b)       Dalil al-Quran adalah menerusi firman Allah SWT:

Maksudnya
:
 “Hai orang-orang yang beriman, janganlah kamu saling memakan harta sesama kamu dengan jalan yang batil, kecuali dengan jalan perniagaan yang berlaku dengan suka sama-suka di antara kamu dan janganlah kamu membunuh dirimu, Sesungguhnya Allah adalah Maha Penyayang kepadamu”.
(Surah An-Nisa’: 29)
c)       Dalil al-Sunnah adalah berdasarkan hadith Rasulullah SAW:
حدثنا العباس بن الوليد الدمشقي حدثنا مروان بن محمد حدثنا عبد العزيز بن محمد عن داود بن صالح المديني عن أبيه قال سمعت أبا سعيد الخدري يقول قال رسول الله صلى الله وسلم إنما البيع عن تراض
[10]
Maksudnya
:
“Diceritakan kepada kami al-A’bbas bin al-walid al-Dimasyqiy sebagaimana yang diceritakan kepada kami oleh Marwan bin Muhammad sebagaimana yang diceritakan kepada kami oleh Abdul Aziz bin Muhammad daripada Daud bin Saleh al-Madiniy daripada bapanya beliau berkata bahawa aku telah mendengar Abu Said al-Khudriy berkata bahawa Nabi Muhammad SAW telah bersabda bahawa sesungguhnya jual beli adalah berdasarkan konsep saling redha-meredhai (kerelaan kedua-dua pihak)
”.
(Hadith Riwayat Ibn Majah)
d)       Hukum syarak menggariskan bahawa prinsip saling redha-meredhai berlaku apabila terdapatnya niat yang memberi kesan kepada akad iaitu bebas daripada tekanan atau paksaan. Justeru, transaksi jualan langsung antara pihak-pihak hendaklah berpaksikan kepada prinsip saling redha-meredhai serta bebas daripada unsur paksaan, manipulasi dan eksploitasi.
4.7     Setiap peserta syarikat jualan langsung layak untuk menikmati salah satu atau gabungan keistimewaan seperti yang berikut:
a)       Mendapat potongan harga bagi setiap pembelian dan/ atau mendapat baucar atau kupon bagi produk yang ditawarkan oleh syarikat. Potongan tersebut adalah berdasarkan akad al-wa’d bi al-hibah (janji untuk member hibah).
b)       Mendapat komisen, bonus atau faedah ekonomi lain bagi setiap pembelian atau jualan peribadi atau pembelian atau jualan orang di bawah rangkaian atau dalam kumpulannya berdasarkan akad al-ju’alah.
c)       Menjadi pengedar kepada rangkaian produk syarikat iaitu menjadi suatu entity perniagaan baharu di bawah syarikat jualan langsung (independent business owner).
4.8     Produk hendaklah memenuhi kriteria seperti yang berikut:
a)       Produk yang dikeluarkan oleh syarikat hendaklah terdiri daripada barangan dan perkhidmatan yang bermanfaat menurut perspektif syarak.
b)       Produk tersebut hendaklah berkualiti dan selamat untuk digunakan.
c)       Produk bukanlah sebagai alat atau helah dalam urus niaga bagi mengaburi ciri-ciri skim piramid atau skim cepat kaya. Kekuatan syarikat jualan langsung adalah terletak kepada produk yang bermutu dan bukan terhadap objektif jangka pendek bagi tujuan mengaut keuntungan semata-mata.
d)       Produk makanan, minuman dan barangan gunaan yang dijual oleh syarikat hendaklah mendapat pengiktirafan halal JAKIM atau badan-badan persijilan halal yang diiktiraf oleh JAKIM. Bagi menjamin sistem pengurusan syarikat adalah mengikut prinsip-prinsip Islam, disarankan agar syarikat jualan langsung memohon piawaian MS 2400:2010
Standards On Halal Logistics
, MS1500:2009 Makanan Halal: Pengeluaran,Penyediaan dan Penyimpanan, MS2200:2008
Standards On Halal Cosmetics dan MS1900:2005 Standards On Quality Management System From Islamic Perspective
bagi memberi nilai tambah terhadap pengiktirafan halal bagi produk-produk syarikat terbabit.
e)       Produk bukanlah terdiri daripada barang ribawi seperti emas dan perak yang boleh dijual beli secara tangguh kerana melibatkan elemen riba.
4.9     Harga bagi produk yang ditawarkan oleh syarikat hendaklah munasabah, berpatutan, tidak melampau serta berkadaran dengan jenis dan kualiti barang.
4.10  Pemberian insentif.
a)       Pemberian insentif oleh syarikat kepada peserta boleh berupa komisen, bonus atau faedah ekonomi yang lain.
b)       Pembayaran komisen, bonus atau faedah ekonomi lain dalam perniagaan jualan langsung adalah berdasarkan prinsip al-jua’lah atau hibah.
c)       Pemberian komisen, bonus atau faedah ekonomi lain hendaklah berasaskan jualan kuantiti barang atau perkhidmatan dan bukan berasaskan perekrutan atau pengambilan peserta baharu.
d)       Pelan pemasaran syarikat jualan langsung dan pelan pemberian insentif yang bermatlamat perekrutan atau pengambilan peserta baharu semata-mata atau terutamanya sebagai kelayakan untuk mendapat komisen, bonus atau faedah ekonomi lain adalah mengandungi elemen
money game
 atau perjudian yang tidak diharuskan oleh hukum syarak.
e)       Upline berhak menerima komisen, bonus atau faedah ekonomi lain daripada pembelian atau jualan
downline
 yang dibantunya sahaja.
f)        Komisen, bonus atau faedah ekonomi lain hendaklah diambil daripada keuntungan jualan produk dan/ atau atas sumbangan syarikat.
g)       Syarikat hendaklah menetapkan dengan jelas kerja yang perlu dilakukan oleh peserta bagi melayakkanya mendapat komisen, bonus atau faedah ekonomi lain dan mengisytiharkan syarat-syarat tersebut.
h)       Syarikat hendaklah memberi peluang secara adil kepada semua peserta untuk mendapatkan komisen, bonus atau insentif.
i)         Syarikat digalakkan untuk mempelbagaikan produk bagi membuka peluang kepada peserta memperbanyakkan jualan bagi tujuan mendapatkan komisen, bonus atau faedah ekonomi lain. Pendekatan ini bertujuan untuk mengelakkan berlakunya eksploitasi sistem atau rangkaian menjadi
money game
.
j)         Pelan pemasaran syarikat dan pelan pemberian insentif kepada peserta hendaklah dinyatakan secara jelas oleh syarikat dalam dokumen bertulis.
4.11  Polisi beli balik atau polisi bayar balik.
 (Sale And Buyback Policie)
a)       Syarikat hendaklah menyediakan suatu kontrak bertulis yang mengandungi terma tentang polisi beli balik atau bayar balik.
b)       Syarikat hendaklah membeli balik apa-apa barang yang dipasarkan yang telah dijual kepada peserta dalam masa enam bulan dengan membuat pembayaran tidak kurang daripada sembilan puluh peratus (90%) daripada amaun yang dibayar.
[11]
4.12  Mana-mana peserta boleh menarik diri daripada menyertai syarikat pada bila-bila masa berdasarkan terma dan syarat yang dipersetujui oleh kedua-dua pihak
.
4.13  Pelantikan Penasihat Syariah.
a)       Syarikat hendaklah melantik Penasihat Syariah yang terdiri daripada sekurang-kurangnya dua orang Islam yang sekurang-kurangnya mempunyai ijazah sarjana muda dalam bidang syariah termasuk pengajian dalam
Usul Fiqh
 dan
Fiqh Muamalat
.
[12]
b)       Syarikat digalakkan untuk melantik Penasihat Syariah yang mempunyai pengalaman yang bersesuaian dalam bidang muamalat.
c)       Penasihat syariah tidak boleh mempunyai sebarang hubungan yang boleh mempengaruhi pendiriannya dalam membuat keputusan yang bebas dengan mempunyai hubungan kekeluargaan terdekat seperti pasangan, anak atau adik-beradik dengan Ketua Pegawai Eksekutif Syarikat atau Ahli Lembaga Pengarah; dan tidak mempunyai kepentingan saham dalam syarikat jualan langsung atau anak-anak syarikatnya.
4.14  Program latihan
.
a)       Syarikat hendaklah menganjurkan program latihan secara percuma bagu tujuan seperti berikut:
i.       Untuk memperkenalkan produk kepada peserta khususnya bagi produk yang mempunyai ciri-ciri khusus yang bersifat teknikal dan ciri-ciri khusus yang mematuhi hukum syarak; dan
ii.      Untuk memberikan pendedahan kepada peserta berhubung dengan kaedah pemasaran bagi meningkatkan prestasi jualan syarikat.
b)       Syarikat boleh menganjurkan program latihan secara berbayar dengan kadar yuran penyertaan yang munasabah.
c)       Pengendalian program latihan hendaklah bertepatan dengan prinsip-prinsip syarak termasuklah memelihara adab dan pergaulan antara mahram dan bukan mahram.
5. UNSUR-UNSUR YANG DILARANG DALAM PERNIAGAAN JUALAN LANGSUNG
5.1     Unsur-unsur yang dilarang dalam perniagaan jualan langsung adalah seperti berikut:
5.1.1   Mengandungi unsur skim piramid seperti yang berikut:
i.      Skim piramid atau skim cepat kaya adalah tidak mematuhi prinsip-prinsip Syariah kerana berteraskan unsur perjudian atau pertaruhan (qimar) melalui permainan wang (money game) iaitu
downline
 yang baharu ditaja oleh
upline
 akan kehilangan wang penyertaan jika tidak berusaha mencari
downline
 yang lain.
ii.     Penyertaan dalam perniagaan jualan langsung dengan niat untuk mencari atau merekrut peserta baharu semata-mata atau terutamanya dan bukan dengan niat menjalankan perniagaan adalah mengandungi elemen skim piramid atau skim cepat kaya.
iii.      Pendapatan peserta dan syarikat dalam skim piramid atau skim cepat kaya dijana daripada yuran penyertaan ahli baharu semata-mata atau terutamanya dan bukan hasil daripada penjualan barang atau perkhidmatan.
iv.      Pembayaran yuran penyertaan tanpa sebarang imbalan atau pertukaran barang atau perkhidmatan adalah mengandungi elemen riba
al-fadhl dan riba al-nasi’ah
iaitu meletakkan sejumlah wang (yuran penyertaan) secar tunai dengan tujuan untuk mendapat sejumlah wang yang lebih banyak berlaku secara tangguh.
v.      Pembelian wajib barang atau perkhidmatan atau harta tidak ketara atau bayaran minimum atau kehendak jualan dikenakan sebagai syarat untuk melayakkan seseorang mendapat bonus atau faedah ekonomi lain dalam skim terhadap pembelian atau jualan peribadi atau pembelian atau jualan ahli di bawahnya.
vi.      Peserta dikehendaki membeli barang-barang atau perkhidmatan dalam amaun yang tidak munasabah yang melebihi jangkaan boleh dijual atau digunakan dalam suatu tempoh masa yang munasabah.
 vii.     Pembelian pangkat atau pembelian lebih daripada satu keahlian merupakan pendekatan yang mengandungi elemen skim piramid dan dengan itu adalah bertentangan dengan hukum syarak.
 viii.      Syarikat yang menetapkan struktur pembayaran bonus mengikut susunan hierarki yang ketat tanpa membenarkan peserta melangkau
upline
 dengan tidak mengambil kira keupayaan dan usaha sebenar peserta adalah mengandungi elemen skim piramid yang bertentangan dengan hukum syarak.
5.1.2   Mengandungi unsur penipuan, penindasan, manipulasi dan eksploitasi dalam pelan pemasaran dan pelan pemberian insentif.
i.      Syarikat hendaklah memastikan bahawa pelan pemasaran dan pelan pemberian insentif adalah telus dan adil serta bebas daripada sebarang bentuk penipuan, penindasan, manipulasi dan eksploitasi yang boleh memperdaya ahli atau pengguna.
ii.     Sebarang unsur penipuan, penindasan, manipulasi dan eksploitasi oleh ahli atau pengedar dalam usaha mencari ahli baharu semata-mata atau terutamanya untuk meningkatkan sasaran pencapaian kumpulan adalah ditegah oleh hukum syarak.
iii.    “Manipulasi” ertinya segala tindakan dan selok-belok untuk memperdaya orang atau mempengaruhi pendirian orang lain tanpa disedari orang itu.
iv.   “Eksploitasi” ertinya perbuatan (tindakan) mengambil kesempatan untuk mempergunakan seseorang atau sesuatu keadaan dan secara tidak adil demi kepentingan atau keuntungan diri sendiri.
Dalil as-Sunnah yang melarang perbuatan menipu dan memperdaya dalam jual beli.
حدثنا علي بن حجر أخبرنا إسمعيل بن جعفر عن العلاء بن عبد الرحمن عن أبيه عن أبي هريرة أن رسول الله صلى الله عليه وسلم مرعلى صبرة من طعام فأدخل يده فيها فنالت أصابعه بللا فقال : ما هذا يا صاحب الطعام ؟، قال : أصابته السماء يا رسول الله . قال : أفلا جعلته فوق الطعام حتى يراه الناس، ثم قال من غش فليس منا.
[13]
Maksudnya:

“Diceritakan oleh Ali bin Hujr sebagaimana yang telah disampaikan oleh Ismail bin Ja’far daripada al-‘Ala’ bin Abdul Rahman daripada bapanya daripada Abu Hurairah bahawa Rasulullah SAW telah berjalan melalui satu timbunan makanan lalu baginda memasukkan tangannya dalam timbunan tersebut maka tersentuh jari-jarinya sesuatu yang basah, lalu baginda bertanya kepafa tuan makanan tersebut, apa ini? lalu dia menjawab, makanan itu terkena air hujan, Rasulullah lantas berkata, tidak bolehkah kamu meletakkan yang basah itu di atas sehingga orang dapat melihatnya kemudian baginda bersabda sesiapa yang menipu, maka dia bukan dari kalangan kami”.
(Hadith al-Tirmizi)
... عن صالح أبي الخليل عن عبد الله بن الحارث قال سمعت حكيم بن حزام رضي الله عنه عن النبي الله صلى الله عليه وسلم قال البيعان بالخيار ما لم يتفرقا فان صدقا وبينا بورك لهما في بيعهما وإن كذبا وكتما محقت بركه بيعهما.
Maksudnya:
 Daripada Saleh Abi al-Khalil daripada Abdullah bin al-Harith, beliau telah berkata bahawa beliau telah mendengar Hakim bin Hizam RA daripada Rasulullah SAW telah bersabda, pembeli dan penjual mempunyai hak khiyar (pilihan untuk meneruskan akad atau pun tidak) selagi mana mereka belum berpisah. Sekiranya mereka berkata jujur dan menjelaskan (kondisi barang dan harganya) dalam jual beli, kedua-duanya akan diberkati. Namun sekiranya mereka berdusta dan menyembunyikan (perkara yang sebenar), maka dihapuskan keberkatan jual beli mereka.
(Hadith Riwayat al-Bukhari)
5.1.3   Mempunyai unsur paksaan
i.      Usaha yang bertujuan untuk mencari ahli baharu hendaklah dibuat menerusi pendekatan dan kaedah yang telus dan berhikmah tanpa unsur paksaan yang boleh menggangu atau mendatangkan kegelisahan dan kegusaran kepada individu yang didekati.
ii.     Selepas setiap sesi penerangan tentang profil syarikat, produk, pelan pemasaran dan pelan pemberian insentif, individu yang didekati mestilah diberi ruang dan masa untuk berfikir bagi membuat pertimbangan sama ada ingin menjadi peserta atau menolak pelawaan tersebut.
iii.    Peserta hendaklah diberi kebebasan sepenuhnya dalam pembelian dan tidak didesak untuk membeli pakej barangan tertentu untuk memenuhi kehendak jualan bagi melayakkan mereka mendapat kedudukan atau bonus dalam skim sedangkan mereka berkemungkinan tidak memerlukan beberapa item dalam pakej tersebut.
5.1.4   Mengandungi unsur pembaziran
i.      Pembelian dalam kuantiti yang banyak tanpa justifikasi yang wajar semata-mata untuk mendapatkan bonus yang ditawarkan tanpa mempunyai strategi pemasaran yang sewajarnya.
ii.     Pembelian produk yang ditawarkan oleh syarikat hendaklah berlandaskan kepada keperluan kepenggunaan sebenar serta keupayaan untuk menjual produk tersebut.
5.1.5   Menjanjikan keuntungan tetap tanpa usaha
Mana-mana syarikat jualan langsung yang menjanjikan keuntungan tetap kepada peserta melalui pemberian komisen/ bonus tanpa sebarang usaha yang jelas meliputi aktiviti promosi dan penjualan barang atau perkhidmatan adalah bertentangan dengan hukum syarak kerana mengandungi unsur riba.
5.1.6   Tidak membenarkan peserta menarik diri
Syarikat yang tidak membenarkan peserta menarik diri daripada menyertai jualan langsung adalah tidak selaras dengan ketetapan hukum syarak kerana padanya terdapat unsur paksaan dan penindasan.
5.1.7   Mengandungi unsur syubhah
Dalam konteks perniagaan jualan langsung yang berteraskan
multi-level marketing
, syarikat hendaklah memastikan bahawa pelan pemasarannya adalah bebas daripada perkara yang tidak jelas atau syubhah dalam setiap aspek perniagaan tersebut meliputi pelan pemasaran, pemberian insentif, barang dan perkhidmatan dan perkara-perkara lain yang berkaitan dengannya bagi memastikan perniagaan yang dijalankan adalah mematuhi prinsip-prinsip syariah yang telah digariskan oleh Islam.
6. PENUTUP
Perniagaan jualan langsung mempunyai potensi sebagai satu bentuk perniagaan yang dapat menyumbang kepada pendapatan negara. Walau bagaimanapun, pihak-pihak yang berkaitan hendaklah merujuk kepada parameter ini untuk menentukan perniagaan jualan langsung tersebut adalah patuh syariah bagi memastikan rezeki yang diperoleh adalah halal.
Sekiranya terdapat sebarang kemusykilan sama ada bentuk peniagaan jualan langsung tersebut bertepatan dengan parameter ini atau tidak, hendaklah merujuk ke Jabatan Mufti Negeri Sarawak untuk penjelasan lanjut.
[1]
 Seksyen 23 Akta Jualan Langsung Dan Skim Anti-Piramid 1993.
[2]
 Seksyen 26 Akta Jualan Langsung Dan Skim Anti-Piramid 1993.
[3]
 Menurut Al-Tirmizi Hadith Ini Bertaraf Hasan Sahih. Al-Tirmizi, Sunan Al-Tirmizi Dalam Mawsu’ah Al-Sunnah Al-Kutubu Al-Sittah Wa Shuruhiha, Cet.2, Jil.13, (Istanbul: Dar Al-Da’wah, 1992) Hlm.634-635, No Hadith 1352, Kitab Al-Ahkam, Bab Ma Dhukira’an Rasulullah Saw Fi Al-Sulhi Baina Al-Nas.
[4]
 Akad
wakalah
 pada asalnya merupakan akad
al-jaizah
 (bebas) yang tidak mengikat kedua-dua belas pihak. Sayyid Sabiq, Fiqh al-Sunnah, cet.8, jil.3, (Beirut: Dar Al-Kitab Al’arabi, 1987), hlm.236. Lihat lampiran 5. Menurut al-Zuhayli, akad
wakalah
 terhenti apabila berlalunya tempoh yang ditetapkan oleh pewakil berdasarkan pandangan mazhab Maliki, Syafi’i dan Hanbali, Al-Zuhayli, Wahbah, Fiqh Al-Islami Wa-Adillatuhu, cet.4, jil.5, (Damsyik: Dar Al-Fikr, 1997), hlm.4120.
[5]
 Berdasarkan pandangan masyhur dalam Mazhab Hanafi dan Maliki, wakalah dengan upah yang ditentukan masa dan kerja seperti jurujual dan broker, ia adalah akad lazim. Menurut Mazhab Hanbali dan Syafi’I, akad wakalah tidak mengikat (
ghair lazim
) dalam apa keadaan sekalipun. Al-Zuhayli, hlm.4114-4115.
[6]
 Al-Zuhayli, hlm.4114-4115.
[7]
 Fatwa dar al-ifta’ al-misriyyah pada 26.3.2007 menyatakan bahawa tiada larangan dari segi hukum syarak untuk syarikat member bonus kepada pengedarnya menerusi peratusan hasil daripada pemeblian peserta di bawah rangkaiannya sekalipun pembelian tersebut bukan melaluinya tetapi melalui orang yang didatangkannya (kepada syarikat). Ini kerana sebab atau factor (sahabiyyah) tersebut kekal dan mencukupi untuk melayakkannya terus mendapat bonus dari syarikat. Malah tiada dalam kaedah-kaedah dalam syariat yang menhalang syarikat untuk member bonus kepadanya. Bahkan hal ini menjadi motivasi baginya untuk membantu ahli di bawahnya sehingga perolehan atau pendapatan syarikat menjadi semakin besar.
http://.dar-alifta.org/ViewFatwa.aspx?ID=523&Home=1&LangID=1
 diakses pada 19 mei 2011.
[8]
 Dari segi fiqh, ijarah bermaksud akad pertukaran antara manfaat atau khidmat dengan bayaran. Al-zuhayli, Wahbah,
Al-Muamalat Al-Maliyah Al-Mu’asirah
, hlm.72. Menurut al-Zuhayli, kontrak sewa terhadap pekerjaan meliputi ialah kontrak yang dibuat terhadap sesuatu pekerjaan yang tertentu seperti membina bangunan, menjahit pakaian atau memindahkan barang dari satu tempat ke satu tempat yang lain, mencelup kain, membaiki kasut dan sebagainya. Al-zuhayli, hlm.3845.
[9]
 Ahmad Adnan bin Fadzil, soal jawab MLM Syariah HPA, cet.1 (Arau: Islamic book store teknologi HPA sdn.bhd, 2010) hlm.88.
[10]
 Ibn Majah, Sunan Ibn Majah dalam mawsu’ah al-sunnah al-kutubu al-sittah wa Shuruhuha, cet.2, jil 18, (Istanbul: Dar al-Da’wah, 1992), hlm, 737, no. hadith 2185, kitab al-tijarat, bab bay’ al-khiyar).
[11]
 Berdasarkan peraturan di bawah Akta Jualan Langsung dan Skim Anti-Piramid 1993.
[12]
 Berdasarkan Shariah Governance Framework For Islamic Financial Institutions, Bank Negara Malaysia,
http://www.bnm.gov/guidelines/05_Shariah/02_Shariah_Governance_Framework_20101026.pdf
,18.Mei.2011
[13]
 Menurut al-Tirmizi, hadith Abu Hurairah ialah hadith bertaraf hasan sahih. Al-Tirmizi, Sunan al-Tirmizi dalam Mawsu’ah al-sunnah al-kutubu al-sittah wa shuruhuha, cet.2, jil.13, (Istanbul: Dar al-Da’wah, 1992), hlm.606-607, no hadith 1315, kitab al-buyu’, bab ma ja’a fi karahiyati al-ghish fi al-buyu’. Disepakati oleh ulama’ bahawa hukum tipu daya dalam jual beli adalah haram.


Mesyuarat Lembaga Fatwa Negeri Sarawak kali ke 24 pada
10 Jamadilawal 1435H/ 12 Mac 2014M
sebulat suara menerima sighah keputusan seperti berikut:

  i.  Hayat seseorang berakhir apabila roh dicabut daripada jasadnya. Secara perubatan, ia ditentukan apabila jantung dan/atau otak telah berhenti berfungsi. Sebarang tindakan, dengan menggunakan apa-apa nama sekalipun, yang menyebabkan jantung dan/atau otak berhenti berfungsi sebelum ia sepatutnya berlaku menghentikan hayat adalah perbuatan membunuh.

ii.  Eutanasia, dalam ertikata menghentikan hayat hidup seseorang sebelum dia disahkan mati dengan menggunakan apa-apa cara dan bersandarkan kepada apa-apa alasan adalah dilarang dalam Islam. Pesakit yang meminta supaya dijalankan Eutanasia ke atasnya secara lisan, bertulis atau dengan apa-apa syarat boleh dikategorikan sebagai telah membunuh diri atau melakukan sesuatu untuk membunuh diri. Pengamal perubatan yang mengambil tindakan menghentikan hayat pesakit melalui apa-apa cara boleh dikategorikan sebagai telah membunuh seseorang. Wakil yang meminta agar hayat pesakit dihentikan dengan apa-apa cara boleh dikategorikan sebagai pihak yang menyuruh pesakit itu dibunuh.

 iii.  Seandainya rawatan diberhentikan setelah disahkan jantung dan/ atau otak berhenti secara hakiki dan hanya berfungsi kerana bantuan alat sokongan, ia terkeluar daripada maksud amalan Eutanasia kerana tujuan menghentikan hayat tidak lagi terlaksana. Tindakan seumpama ini dibolehkan kerana pesakit telah disahkan mati dan tidak memerlukan sebarang rawatan.

   iv. Tiada ruang dalam Islam yang membolehkan seseorang itu memilih untuk mati dengan memberhentikan sebarang bentuk rawatan demi menamatkan kesengsaraan yang dialami. Berdasarkan kepada hadith ‘Ata’ bin Abi Rabah, si pesakit boleh memilih untuk tidak membuat rawatan tetapi ia bukan alasan untuk menamatkan kehidupan. Dia perlu bersabar menerima dugaan Allah SWT. Selain itu tiada dalil yang membenarkan hayat seseorang dihentikan demi mengurangkan kos rawatan.


Mesyuarat Lembaga Fatwa Negeri Sarawak kali ke 24 pada
10 Jamadilawal 1435H/ 12 Mac 2014M
sebulat suara menerima sighah keputusan seperti berikut:
 i.  Setiap pelaburan atau perniagaan dalam Islam mestilah mengikut syarat-syarat yang telah ditetapkan syarak dan bukan bergantung semata-mata kepada keuntungan.

 ii.  Selain itu, skim ini jelas bertentangan dengan kaedah fiqh Islam yang menyatakan sekiranya sesuatu kemaslahatan dan kemudaratan bertemu maka hendaklah diutamakan menolak kemudaratan dan sekiranya bertembung antara kemaslahatan individu dan masyarakat maka diutamakan kemaslahatan masyarakat. Sekiranya skim ini dibiarkan berterusan, ia boleh memudaratkan ekonomi sesebuah negara kerana orang ramai beranggapan mereka tidak perlu bekerja dan wang boleh diperolehi dengan mudah tanpa sebarang usaha yang kuat.

 iii.  Oleh hal yang demikian hukum Skim Cepat Kaya dan seumpamanya adalah haram kerana ia mengandungi unsur-unsur judi, riba, gharar dan
tadlis
 dan umat Islam dilarang daripada terlibat dengan skim ini.


Mesyuarat Lembaga Fatwa kali ke 23 pada 29 Syawal 1434H/ 05 September 2013M sebulat suara menerima garis panduan tersebut seperti berikut:

GARIS PANDUAN KHURAFAT DAN AZIMAT MENURUT PERSPEKTIF ISLAM
1.   TAKRIF KHURAFAT
1.1   Menurut
Ø§Ù„Ù…Ø¹Ø¬Ù… Ø§Ù„ÙˆØ³ÙŠØ·
 Juzuk 1 (hal.237), khurafat ditakrifkan sebagai:
â€œØ§Ù„Ø®Ø±Ø§ÙØ© :Ø§Ù„ØØ¯ÙŠØ« Ø§Ù„Ù…Ø³ØªÙ…Ù„Ø Ø§Ù„Ù…ÙƒØ°ÙˆØ¨
â€

bermaksud:
"Khurafat: Cerita-cerita mempesona yang dicampur adukkan dengan perkara dusta".
1.2   Menurut kamus
Ø§Ù„Ù…Ù†Ø¬Ø¯ ÙÙ‰ Ø§Ù„Ù„ØºØ© ÙˆØ§Ù„Ø§Ø¹Ù„Ø§Ù…
(hal.175)
:
Ø§Ù„Ø®Ø±Ø§ÙØ© Ø¬ ØØ±Ø§ÙØ§Øª: Ø§Ù„ØØ¯ÙŠØ« Ø§Ù„Ø¨Ø§Ø·Ù„ Ù…Ø·Ù„Ù‚Ø§
Maksudnya:
â€œKhurafah, jamaknya khurafat, iaitu sebarang cerita-cerita yang dustaâ€.
 Menurut Kamus Al-Marbawi (hal.169) pula, khurafat ialah:
cerita karut (karut marut).
1.3   Dari beberapa definasi yang diutarakan, dapatlah dibuat kesimpulan seperti berikut:
â€œKhurafat ialah semua cerita sama ada rekaan atau khayalan, ajaran-ajaran, pantang-larang, adat istiadat, ramalan-ramalan, pemujaan atau kepercayaan yang menyimpang dari ajaran islamâ€.
1.4   Berdasarkan takrif di atas, khurafat merangkumi cerita dan perbuatan yang direka dan bersifat karut dan dusta.
2.   TAKRIF AZIMAT
2.1   Takrif azimat pula menurut
Ø§Ù„Ù…Ø¹Ø¬Ù… Ø§Ù„ÙˆØ³ÙŠØ·

(hal.621) ialah:
"Ø§Ù„Ø¹Ø²ÙŠÙ…Ø©:Ø§Ù„Ø±Ù‚ÙŠØ©"
 maksudnya:
â€œAzimat: Jampiâ€.
2.2   Menurut Dr.Yusuf Al-Qardhawi di dalam bukunya
Fatawa al-Mu'asirah
 (hal.189) ialah:

"Ø£Ù† ÙŠØ±Ù‚Ù‰ Ø§Ù„Ø´Ø®Øµ ÙˆÙŠØ¹Ø²Ù… Ø¹Ù„ÙŠÙ‡ Ø¨ÙƒÙ„Ø§Ù… Ù„Ø§ ÙŠÙÙ‡Ù… :-Ø§Ù„Ø±Ù‚ÙŠØ©-
"
         Maksudnya:
â€œBahawa seseorang itu berjampi dan berazimat dengannya dengan kata-kata yang tidak dapat difahamiâ€.
2.3   Dalam kamus
Ø§Ù„Ù…Ù†Ø¬Ø¯ ÙÙ‰ Ø§Ù„Ù„ØºØ© ÙˆØ§Ù„Ø§Ø¹Ù„Ø§Ù…
 (hal.276) juga disebutkan bahawa azimat ialah
Ø§Ù„Ø±Ù‚ÙŠØ©
 iaitu
memohon pertolongan/ bantuan untuk memperoleh sesuatu perkara dengan menggunakan kekuatan yang melampaui tabi'i.
2.4     Menurut Kamus Dewan, (hal.70), azimat ialah:
â€œBarang (tulisan) yang dianggap mempunyai sakti dan dapat melindungi pemakainyaâ€.
2.4   Berdasarkan takrif-takrif yang diberikan di atas, kesimpulannya azimat ialah suatu bentuk permohonan untuk mendapatkan pertolongan atau bantuan bagi manfaat diri sendiri atau untuk memudaratkan orang lain dengan menggunakan objek-objek dan ayat tertentu yang dianggap mempunyai kesaktian dan kuasa-kuasa ghaib yang melampaui kekuatan semula jadi apabila dijampi dan dipuja.
3.   CIRI-CIRI KHURAFAT DAN AZIMAT
3.1   Antara ciri-ciri khurafat ialah:
 i.  Ianya tidak didasarkan pada nas-nas syarak sama ada Al-Quran atau Hadith.
  ii.  Ia merupakan cerita-cerita rekaan, dongeng, khayalan atau kepercayaan karut.
 iii.  Ia bersumberkan kepada kepercayaan-kepercayaan lama dan adat yang bercanggah dengan islam.
  iv.  Ia berbentuk pemujaan dan permohonan kepada makhluk halus untuk tujuan yang memudaratkan dan menyeleweng dari akidah Islam.
 v.Ia menggunakan objek-objek tertentu seperti kubur, pokok dan sebagainya untuk tujuan yang tertentu.
  vi.  Ia mempunyai unsur-unsur negatif pada akidah dan syariah Islam.
3.2   Antara ciri-ciri azimat ialah:
 i. Kepercayaan kepada kekuatan sesuatu benda bukan berdasarkan kepada nas-nas syarak sama ada Al-Quran atau Hadith.
 ii.   Menjadikan tulisan-tulisan, rajah-rajah dan objek-objek tertentu sebagai tangkal.
 iii. Menggunakan jampi serapah yang dicampuradukkan dengan perkara-perkara kufur yang boleh membawa kepada syirik.
 iv. Berjampi kepada objek-objek atau rajah-rajah yang dicampur aduk dengan ayat Al-Quran untuk tujuan tertentu.
4.   BENTUK-BENTUK KHURAFAT DAN AZIMAT
4.1   Antara bentuk-bentuk khurafat ialah:
 i.   Kepercayaan kepada keramat seperti kubur, pokok kayu, telaga keramat, batu, bukit, tongkat dan sebagainya.

 ii.  Kepercayaan kepada sial majal seperti adat mandi safar, adat mandi membuang sial dan sebagainya.

 iii.   Kepercayaan kepada jin dan memohon pertolongan darinya seperti adat memuja kampung, adat merenjis tepung tawar, adat memuja pantai dan sebagainya.

 iv.   Kepercayaan kepada bertambah dan berkurangnya rezeki seperti adat memuja semangat padi yang dilakukan oleh petani-petani seperti bersemah (memuja semangat padi) dan membuang ancak di sungai dan laut dan bermain pantai.

 v.    Kepercayaan kepada petanda-petanda dan pantang larang seperti tidak boleh melihat bayi dimuka cermin kerana kelak ia akan mati di dalam air, tidak boleh keluar rumah ketika gagak berbunyi, takut mendapat sial atau bala dan sebagainya.

 vi.   Percaya kepada ramalan-ramalan bintang, angka-angka atau rajah-rajah tertentu.

 vii.   Memuja objek-objek tertentu, roh nenek moyang, kubur-kubur yang dianggap wali dan sebagainya.
4.2   Sementara bentuk-bentuk azimat pula ialah:

 i.  Menjampi batu cincin, rantai baju, keria dan sebagainya untuk dijadikan pelindung diri seperti ilmu kebal, imu pengasih dan sebagainya.

 ii. Membungkus tulisan-tulisan, rajah-rajah atau objek-objek tertentu dengan kain kuning untuk dijadikan tangkal.

 iii.  Menjampi tulisan-tulisan yang tidak diketahui maknanya seperti
Ø§Ù„ØµÙ„Ø§Ø¡
 dan di campuradukan dengan ayat-ayat Al-quran.
Contohnya:
Ø§Ø§Ø§ Ù… Ø§Ø§Ø§Ø§ Ù‡ 2
Ø§Ù„Ù„Ù‡ Ù„Ø§ Ø§Ù„Ù‡ Ø§Ù„Ø§ Ù‡Ùˆ Ø§Ù„ØÙ‰ Ø§Ù„Ù‚ÙŠÙˆÙ…

 iv.  Berjampi atau berazimat menggunakan kata-kata dicampur aduk dengan kata-kata sihir dan kufur yang tidak diketahui maknanya.
Contohnya:
â€œBikana, makna, Nabi Yakun, Numa Yakun Akulah sebenar-benar Zat Allahâ€.
5.   HUJAH DAN DALIL
5.1
   Hukum Beramal Dengan Khurafat Dan Azimat
Islam sangat menitiberatkan soal-soal akidah dan syariah. Segala amalan dan kepercayaan yang tidak berdasarkan kepada sumber-sumber yang asal seperti Al-Quran, Hadith, Ijma' dan Qiyas adalah ditolak oleh Islam.
Sabda Rasullulah S.A.W.:
Ø¹Ù† Ø¹Ø§Ø¦Ø´Ø© Ø±Ø¶Ù‰ Ø§Ù„Ù„Ù‡ Ø¹Ù†Ù‡Ù…Ø§ Ù‚Ø§Ù„Øª: Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…: (Ù…Ù† Ø£ØØ¯Ø« ÙÙ‰ Ø£Ù…Ø±Ù†Ø§ Ù‡Ø°Ø§ Ù…Ø§ Ù„ÙŠØ³ Ù…Ù†Ù‡ ÙÙ‡Ùˆ Ø±Ø¯). Ø±ÙˆØ§Ù‡ Ø£ØÙ…Ø¯ Ùˆ Ù…Ø³Ù„Ù…
         Maksudnya:
 â€œBarangsiapa mengada-adakan dalam agama kami sesuatu yang tidak ada di dalamnya, maka yang dikerjakanya itu adalah tertolakâ€.
                                                                (Hadith Riwayat Ahmad dan Muslim)

 Dan sabdanya lagi:
Ø¹Ù† Ø¹Ø§Ø¦Ø´Ø© Ø±Ø¶Ù‰ Ø§Ù„Ù„Ù‡ Ø¹Ù†Ù‡Ù…Ø§ Ù‚Ø§Ù„Øª: Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…: (Ù…Ù† Ø¹Ù…Ù„ Ø¹Ù…Ù„Ø§ Ù„ÙŠØ³ Ø¹Ù„ÙŠÙ‡ Ø£Ù…Ø±Ù†Ø§ ÙÙ‡Ùˆ Ø±Ø¯). Ø±ÙˆØ§Ù‡ Ø£ØÙ…Ø¯ Ùˆ Ù…Ø³Ù„Ù…
         Maksudnya:
 â€œBarang siapa mengerjakan sesuatu pekerjaan yang tiada dalam agama kami, maka yang dikerjakan itu tertolakâ€.
                                                    (Hadith Riwayat Ahmad dan Muslim)
5.2   Dalam Islam, percaya kepada benda-benda yang dijadikan sebagai benda keramat seperti pokok, kubur, telaga dan sebagainya serta memuja, memohon pertolongan dan melepaskan nazar pada benda-benda berkenaan dan percaya ianya mempunyai kuasa selain daripada Allah S.W.T. adalah membawa kepada syirik dan bertentangan dengan kepercayaan tauhid kepada Allah.
5.3   Kepercayaan kepada sial, majal dan beramal dengan mandi, seperti mandi safar, jampi dan sebagainya untuk menolaknya adalah syirik dan merosakkan akidah. Rasullulah S.A.W. melarang keras orang yang mempercayai sial.
Sabda Rasullulah S.A.W.:
Ø¹Ù† Ø§Ø¨Ù† Ù…Ø³Ø¹ÙˆØ¯ Ù…Ø±ÙÙˆØ¹Ø§: Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…: (Ø§Ù„Ø·ÙŠØ±Ø© Ø´Ø±Ùƒ Ø§Ù„Ø·ÙŠØ±Ø© Ø´Ø±Ùƒ ÙˆÙ…Ø§ Ù…Ù†Ø§ Ø¥Ù„Ø§ ÙˆÙ„ÙƒÙ† Ø§Ù„Ù„Ù‡ ÙŠØ°Ù‡Ø¨Ù‡ Ø¨Ø§Ù„ØªÙˆÙƒÙ„). Ø±ÙˆØ§Ù‡ Ø£Ø¨Ùˆ Ø¯Ø§ÙˆØ¯ ÙˆØ§Ù„ØªØ±Ù…ÙŠØ°ÙŠ
Maksudnya:
 â€œPercaya kepada burung itu syirik, percaya kepada burung itu syirik dan tiada seorang pun dari kita melainkan dilanda oleh perasaan itu, tetap Allah akan menghilangkannya tawakalâ€.(Burung yang disebutkan sebagai contoh termasuk seperti biawak, gagak, kelicap).
(Hadith Riwayat Abu Daud dan al-Tirmizi)
5.4   Amalan memuja jin dan memohon pertolongan darinya seperti yang selalu dilakukan oleh sesetengah bomoh dan dukun adalah syirik dan menyesatkan. Orang yang bersahabat dan menggunakan jin seperti tukang sihir dan tukang tenung adalah tergolong dalam golongan orang yang bodoh dan menzalimi diri sendiri.
         Ini dijelaskan dalam firman Allah S.W.T. dalam Suruh Yunus, ayat 106:
         Maksudnya:
 â€œJanganlah engkau menyembah atau memuja yang lain daripada Allah, yang tidak dapat mendatangkan manfaat kepadamu dan juga tidak dapat mendatangkan mudarat kepadamu. Sekiranya engkau mengerjakan yang demikian maka jadilah engkau orang-orang yang berlaku zalim(terhadap diri sendiri dengan perbuatan syirik itu)â€.
[1]

Sabda Rasullulah S.A.W.:
Ø¹Ù† Ø£Ø¨Ù‰ Ù‡ÙˆØ±ÙŠØ±Ø© Ø±Ø¶Ù‰ Ø§Ù„Ù„Ù‡ Ø¹Ù†Ù‡ Ù‚Ø§Ù„ : Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…: (Ù…Ù† Ø£ØªÙ‰ Ø¹Ø±Ø§ÙØ§ Ø£Ùˆ Ø³Ø§ØØ±Ø§ Ø£ÙˆÙƒØ§Ù‡Ù†Ø§ ÙØµØ¯Ù‚ Ø¨Ù…Ø§ ÙŠÙ‚ÙˆÙ„ ÙÙ‚Ø¯ ÙƒÙØ± Ø¨Ù…Ø§ Ø£Ù†Ø²Ù„ Ø¹Ù„Ù‰ Ù…ØÙ…Ø¯ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…) Ø±ÙˆØ§Ù‡ Ø£ØÙ…Ø¯ ÙˆØ§Ù„ØÙƒÙŠÙ…
         Maksudnya:
 â€œBarang siapa yang menemui tukang tilik atau tukang sihir dan menayakan sesuatu kepadanya lalu terus mempercayai apa yang diperkatakannya, maka sesungguhnya ia telah mengkufurkan apa yang telah diturunkan kepada Nabi Muhammad S.A.W.â€.

(Hadith Riwayat Ahmad dan al-Hakim)
         Sabda Rasulullah S.A.W. lagi:
Ø¹Ù† Ø¹Ù…Ø±Ø§Ù† Ø¨Ù† ØØµÙŠÙ† Ù‚Ø§Ù„: Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù…: (Ù„ÙŠØ³ Ù…Ù†Ø§ Ù…Ù† ØªØ·ÙŠØ± ÙˆÙ„Ø§ ØªØ·ÙŠØ± Ù„Ù‡ Ø£Ùˆ ØªÙƒÙ‡Ù† Ø£ÙˆØªÙƒÙ‡Ù† Ø£Ùˆ Ø³ØØ± Ø£Ùˆ Ø³ØØ± Ù„Ù‡).   Ø±ÙˆØ§Ù‡ Ø§Ù„Ø·Ø¨Ø±Ø§Ù†ÙŠ
         Maksudnya:
 â€œBukan dari golongan kami sesiapa yang merasa sial atau meminta diramalkan kesialannya atau merenung nasib atau minta ditenungkan atau mensihirkan atau meminta disihirkanâ€.
                                                                                (Hadith Riwayat al-Tabrani)
5.5   Amalan penggunaan azimat atau tangkal sebagai perlindung diri seperti ilmu kebal, ilmu pengasih, ilmu pelemah hati, ilmu penjauh jin dan sebagainya yang dicampuradukkan dengan sihir adalah syirik dan menyeleweng dari ajaran Islam.
 Rasulullah S.A.W. pernah bersabda:
Ø¹Ù† Ø§Ø¨Ù† Ù…Ø³Ø¹ÙˆØ¯ Ø±Ø¶Ù‰ Ø§Ù„Ù„Ù‡ Ø¹Ù†Ù‡ Ù‚Ø§Ù„: Ù‚Ø§Ù„ Ø±Ø³ÙˆÙ„ Ø§Ù„Ù„Ù‡ ØµÙ„Ù‰ Ø§Ù„Ù„Ù‡ Ø¹Ù„ÙŠÙ‡ ÙˆØ³Ù„Ù… : (Ø¥Ù† Ø§Ù„Ø±Ù‚Ù‰ Ùˆ Ø§Ù„ØªÙ…Ø§Ø¦Ù… Ùˆ Ø§Ù„ØªÙˆÙ„Ø© Ø´Ø±Ùƒ). Ø±ÙˆØ§Ù‡ Ø£Ø¨Ùˆ Ø¯Ø§ÙˆØ¯ ÙˆØ£ØÙ…Ø¯
         Maksudnya:
 â€œDari Ibn Mas'ud, Katanya: Rasulullah S.A.W. telah bersabda: Sesungguhnya jampi mantera,tangkal dan ilmu pengasih adalah syirikâ€.
                                                                 (Hadith Riwayat Abu Daud dan Ahmad)
5.6   Jampi mantera juga merupakan azimat yang sering kali dilakukan.
         Sabda Rasulullah S.A.W.:
Ø¹Ù† Ø¹ÙˆÙ Ø¨Ù† Ù…Ø§Ù„Ùƒ Ù‚Ø§Ù„: ÙƒÙ†Ø§ ØªØ±Ù‚Ù‰ ÙÙ‰ Ø§Ù„Ø¬Ø§Ù‡Ù„ÙŠØ©ØŒ ÙÙ‚Ù„Ù†Ø§ ÙŠØ§ Ø±Ø³ÙˆÙ„ Ø§Ù„Ù„Ù‡: ÙƒÙŠÙ ØªØ±Ù‚Ù‰ ÙÙ‰ Ø°Ù„ÙƒØŸ ÙÙ‚Ø§Ù„: (Ø§Ø¹Ø±Ø¶ÙˆØ§ Ø¹Ù„Ù‰ Ø±Ù‚Ø§ÙƒÙ… Ù„Ø§ Ø¨Ø£Ø³ Ø¨Ø§Ù„Ø±Ù‚Ù‰ Ù…Ø§ Ù„Ù… ÙŠÙƒÙ† ÙÙŠÙ‡ Ø´Ø±Ùƒ). Ø±ÙˆØ§Ù‡ Ù…Ø³Ù„Ù…
         Maksudnya:
 â€œDari 'Auf Ibn Malik, Katanya: Dahulu kami melakukan jampi pada zaman Jahiliyah, lalu kami bertanya: Wahai Rasulullah, bagaimana pendapat tuan dalam hal ini? Beliau bersabda: Perlihatkanlah kepada jampi-jampimu itu. Tidak mengapa melakukan jampi-jampi itu selama tidak mengandungi hal syirikâ€.

(Hadith Riwayat Muslim)
5.7   Menurut Dr.Yusuf al-Qaradhawi dalam kitab
Fatawa al-Mu'asirah
, sesuatu jampi itu harus dilakukan berdasarkan kepada tiga (3) syarat iaitu:
a)     Ia mestilah didasarkan kepada Allah S.W.T. dan nama-namaNya.
b)     Ia mestilah dituturkan dengan bahasa Arab dan kata-kata yang boleh difahami maksudnya.
c)     Beriktikad bahawa ianya tidak memberi kesan dengan sendirinya, tetapi dengan takdir Allah S.W.T.
5.8   Dalam amalan perubatan tradisional, terdapat jenis-jenis jampi yang dibolehkan (diharuskan) dan ada yang diharamkan. Jampi-jampi tersebut ialah:
a)
Jampi yang diharuskan
. Jampi jenis ini ialah jampi yang menepati tiga (3)  syarat seperti yang telah dinyatakan di perenggan 8.
b)
Jampi yang diharamkan
. Jampi yang ditegah dan diharamkan ialah jampi yang mengandungi unsur-unsur syirik, pemujaan jin, syaitan, menggunakan ilmu hitam atau sihir, menggunakan bahasa-bahasa yang tidak difahami atau yang bercampur aduk, seperti jampi yang dimulakan dengan sebutan Bismillah atau Alhamdulillah dan diseru nama-nama hantu dan jin, kemudian disudahi dengan ucapan
â€œberkata-kata Lailahaillallah Muhammadar Rasullullahâ€
 atau seumpamanya.
6.   KESIMPULAN
6.1   Segala bentuk khurafat dan azimat sama ada yang berbentuk amalan atau kepercayaan boleh membawa kepada syirik dan bertentangan dengan akidah dan syariah Islam. Adalah diharapkan garis panduan ini dapat memberi panduan dan menjadi rujukan kepada seluruh umat Islam supaya tidak melibatkan diri dengan amalan-amalan dan kepercayaan yang boleh bercanggah dengan ajaran Islam.
[1]
 Semua terjemahan ayat al-Qurâ€™an dalam tulisan ini berdasarkan
Tafsir Pimpinan Ar-Rahman Kepada Pengertian al Qurâ€™an.
 (2001). Kuala Lumpur : Darul Fikir.


Mesyuarat Lembaga Fatwa Negeri Sarawak kali ke 23 pada 29 Syawal 1434H/ 05 September 2013M sebulat suara menerima sighah keputusan seperti berikut:

 i.   Hukum menghisap shisha adalah haram di sisi syarak kerana ianya jelas menyalahi ‘
maqasid syar’iyyah’
 iaitu memudaratkan kesihatan, membazir dan mensia-siakan masa dan harta serta termasuk dalam perkara keji.
 Ini bertepatan dengan kaedah fiqh
 “سد الذريعة”
 iaitu menutup pintu kerosakan. Ini bermakna menyekat sesuatu yang boleh membahayakan diri seseorang adalah perlu dijauhi.
  ii.  Oleh hal yang demikian, penyediaan perkhidmatan menghisap shisha seperti menjual atau apa-apa aktiviti yang berkaitan dengannya adalah dilarang.


Mesyuarat Lembaga Fatwa Negeri Sarawak kali ke 29 pada 10 Muharram1438H/ 11 Oktober 2016M mengambil maklum tentang pembentangan Virus Zika Menurut Perspektif Perubatan yang telah dibentangkan oleh 2 orang wakil dari Jabatan Kesihatan Sarawak, iaitu Datu Dr. Andrew, Pakar Perunding Epidemology, Dr. Dayangku Siti Rafidah binti Pangeran Hashim, Ketua Penolong Pengarah Unit Survelan dan 2 orang wakil Hospital Umum Sarawak iaitu Dr. Chua Hock Hin, Pakar Penyakit Berjangkit dan Dr. Rafaie Amin, O&G/ MFM Cosultant.

Mesyuarat bersetuju memutuskan Hukum Menggugurkan Kandungan Yang Dijangkiti Virus Zika adalah

seperti berikut:

Tidak diharuskan untuk menggugurkan kandungan kecuali jika ia membahayakan nyawa ibu.


Muzakarah Majlis Fatwa Negeri Sabah, Bil. 2/2009 telah bersidang pada 09 Disember 2009M / 22 Zulhijjah 1430H
,
bertempat di Bilik Persidangan, Balai Cerap Al-Biruni Negeri Sabah, Tanjung Dumpil, Putatan, Sabah bagi membincangkan mengenai perkara “Buku bertajuk : Membela Sunnah Nabawiyah Karangan Abd Wahab Bustami”

dan telah bersetuju memutuskan untuk diwartakan di Negeri Sabah bahawa:
1. Kandungan buku ini tidak sesuai dibaca oleh masyarakat awam kerana mengandungi perkara-perkara yang berbentuk
khilafiah mazhabiah
 yang mungkin boleh mengelirukan masyarakat Islam di Malaysia.
2. Sesiapa yang hendak membaca buku ini, perlulah mendapat bimbingan dari mereka yang arif dalam hukum syarak.
3. Penyebaran buku ini perlu mendapat pemantauan daripada pihak berkuasa dari semasa ke semasa
Tarikh Warta : 7 September 2017


Mesyuarat Lembaga Fatwa Negeri Sarawak kali ke 23 pada 29 Syawal 1434H/ 05 September 2013M sebulat suara menerima sighah keputusan seperti berikut:

 i.  Pengagihan zakat kepada asnaf yang layak haruslah dilaksanakan melalui pemerintah demi menjaga hak dan kepentingan zakat tersebut berdasarkan Kaedah Fiqh :
التصرف على الرعية منوط بالمصلحة
“Sesuatu yang dilakukan ke atas rakyatnya adalah bergantung kepada maslahah (kepentingan umum)”
  ii.  Walaupun dari segi syarak, mengagihkan zakat secara persendirian tanpa melalui pemerintah adalah sah sekiranya diagihkan kepada asnaf yang layak, tetapi perbuatan melanggar peraturan dan undang-undang pemerintah dalam perkara kebaikan adalah berdosa, kerana di dalam Islam patuh dan taat kepada pemerintah atau ulil Amri dalam perkara kebaikan adalah wajib.
  iii.   Zakat yang tidak ditunaikan pada tahun yang sepatutnya adalah wajib   diqadha’.


Mesyuarat Lembaga Fatwa Negeri Sarawak kali ke 29 pada 10 Muharram1438H/ 11 Oktober 2016M bersetuju memutuskan Hukum Cerai Taklik Pilihan Kepada Isteri Sekiranya Suami Berpoligami

adalah

seperti berikut:

Mesyuarat memutuskan bahawa memasukkan lafaz cerai taklik sekiranya suami berpoligami tidak perlu dilaksanakan dengan mengambil kira hikmah poligami yang telah disyariatkan oleh Islam.


Mesyuarat Lembaga Fatwa Negeri Sarawak kali ke 29 pada 10 Muharram1438H/ 11 Oktober 2016M bersetuju memutuskan berkenaan Teknik
Thoracic Sticking
 Dalam Penyembelihan adalah seperti berikut:

Kaedah
thoracic sticking
 iaitu prosedur tambahan yang digunakan selepas sembelihan adalah dibenarkan dan daging haiwan tersebut adalah halal tertakluk kepada syarat-syarat berikut:

i. Telah berlaku sembelihan yang sempurna (iaitu putus keempat-empat
urat mari’, halkum
 dan
wadajain
).
ii. Kaedah tersebut dijalankan selepas berlaku pendarahan sempurna
(complete bleeding)
 atau selepas 30 saat penyembelihan berlaku.
 iii. Binatang tersebut disahkan mati akibat sembelihan dan kaedah
thoracic sticking
hanya sekadar membantu mempercepatkan kematian; dan
 iv.  Kaedah ini perlu dikawalselia oleh petugas muslim yang bertauliah.


Mesyuarat Lembaga Fatwa Negeri Sarawak kali ke 23 pada
29 Syawal 1434H/ 05 September 2013M

sebulat suara menerima garis panduan seperti berikut:

GARIS PANDUAN PENAMAAN (BIN/ BINTI) ANAK TAK SAH TARAF,
ANAK ANGKAT DAN SAUDARA KITA
1.
Garis panduan ini bolehlah dinamakan sebagai Garis Panduan Penamaan (Bin/ Binti) Anak Tak Sah Taraf, Anak Angkat Dan Saudara Kita.

2. Tafsiran

Dalam garis panduan ini, melainkan jika konteksnya menghendaki makna yang lain:
“tak sah taraf”
 berhubungan dengan seseorang anak, ertinya dilahirkan di luar nikah dan bukan anak dari persetubuhan
syubhah
[1]
.
“
persetubuhan syubhah
”
 ertinya persetubuhan yang dilakukan di atas anggapan sah akad nikah tetapi sebenarnya akad itu tidak sah (
fasid
) atau persetubuhan yang berlaku secara tersilap dan termasuklah mana-mana persetubuhan yang tidak dihukum
Had
 dalam Islam
[2]
.
“nasab”
 ertinya keturunan yang berasaskan pertalian darah yang sah
[3]
.
“kanak-kanak”
ertinya seseorang yang belum berkahwin di bawah umur lapan belas tahun
[4]
.
“anak pungut”

ertinya kanak-kanak yang dijumpai terbiar (terlantar) di jalan, yang tidak diketahui bapa dan ibunya.
[5]
Ertinya anak orang lain yang dipelihara dari kecil
[6]
.
“maula”
 ertinya pemilik budak
[7]
.
Ertinya seorang hamba sahaya yang sudah dimerdekakan atau seseorang yang telah dijadikan anak angkat
[8]
.
“saudara baru (muallaf)/ saudara kita”
 ertinya seseorang yang baru memeluk Islam
[9]
.
3. Penamaan Anak Tak Sah Taraf
3.1
Anak tak sah taraf yang lahir hendaklah di ‘bin’ atau di ‘binti’ kepada Abdullah yang bermaksud
‘
hamba Allah’.
3.2
Jika lelaki yang menyebabkan kelahiran anak tersebut bernama Abdullah, anak tersebut hendaklah di ‘bin’ atau di ‘binti’ kepada nama
“al-Asma al-Husna”
yang lain dengan menyertakan perkataan Abdul dipangkal seperti Abdul Rahman atau Abdul Rahim.
(Rujuk lampiran B)
3.3
Penamaan yang
DIBENARKAN
adalah seperti berikut
:
Bil
CONTOH PENAMAAN
Lelaki
Perempuan
1
Ahmad Bin
Abdullah
Azizah Binti
Abdullah
2
Ahmad Bin
Abdul Rahman
(Menggunakan nama-nama
“al-Asma al-Husna”
 dengan berpangkalkan Abdul.)
Azizah Binti
Abdul Rahman
(Menggunakan nama-nama
“al-Asma al-Husna”
 dengan berpangkalkan Abdul.)
4. Penamaan Anak Angkat
4.1 Pengangkatan Anak Sah Taraf Islam
4.1.1   Anak sah taraf yang diangkat oleh mana-mana orang hendaklah

di
‘
bin’ atau di ‘binti’ kepada bapa kandungnya sendiri.
4.1.2   Tiada mana-mana nama bapa angkat atau penjaga yang dibenarkan untuk dikait atau disertakan di dalam mem ‘bin’ atau mem ‘binti’ anak yang sah taraf.
4.1.3   Berikut adalah cara penamaan bagi pengangkatan anak sah taraf seperti contoh di bawah:
Perkara
Nama Lelaki
Nama Perempuan
Nama kanak-kanak
:
Faiz
Tasnim
Nama bapa kandung
:
Arif
Arif
Nama bapa angkat
:
Amir
Amir
Penamaan

yang
 DIBENARKAN
adalah seperti berikut:
Bil
CONTOH PENAMAAN
Lelaki
Perempuan
1
Faiz Bin Arif
Tasnim Binti Arif
4.2 Pengangkatan Anak Bukan Islam
4.2.1   Anak bukan Islam yang diangkat oleh mana-mana orang Islam hendaklah di ‘bin’ dan di ‘binti’ kepada bapa kandungnya sendiri.
4.2.2   Berikut adalah cara penamaan bagi pengangkatan anak bukan Islam seperti contoh di bawah;
Perkara                                             Nama
Nama kanak-kanak                        : Tan San Tai
Nama bapa kandung                     : Tan Lee Sin
Nama keluarga/ keturunan           : Tan
Nama Islam (kanak-kanak)           : Ahmad
Penamaan yang
 DIBENARKAN
adalah seperti berikut:
CONTOH PENAMAAN
Nama Asal
Nama Islam
Tan San Tai
Ahmad Tan San Tai Bin Tan Lee Sin
Ahmad San Tai Bin Tan Lee Sin
Ahmad Tan Bin Tan Lee Sin
Ahmad Bin Tan Lee Sin
Ahmad Bin Lee Sin
Ravi a/l Maniam
Ravi Bin Maniam
Ahmad Ravi Bin Maniam
4.2.3   Walau bagaimanapun, jika nama asal orang tersebut bermaksud nama-nama tuhan atau dewa agama asalnya atau nama yang bermaksud tidak baik, hendaklah menukar namanya kepada nama yang bermaksud baik dalam Islam.
Penamaan yang
DIBENARKAN
 adalah seperti berikut:
CONTOH PENAMAAN
Nama Asal
Nama Islam
*
 Siva a/l Maniam
Ahmad Bin Maniam
*Rujuk lampiran C
 (Senarai Nama-Nama Hindu Berunsur Ketuhanan).
4.3 Pengangkatan Anak Tak Sah Taraf
4.3.1   Anak tak sah taraf yang diangkat oleh mana-mana orang hendaklah di
‘
bin’ atau di ‘binti’ kepada Abdullah yang bermaksud ‘hamba Allah’.
4.3.2   Jika lelaki yang mengangkat anak tersebut bernama Abdullah, anak tersebut hendaklah di
‘
bin’ atau di ‘binti’ kepada nama
“al-Asma al-Husna”
 yang lain dengan menyertakan perkataan Abdul dipangkal seperti Abdul Rahman atau Abdul Rahim.
(Rujuk lampiran B)
4.3.3   Berikut adalah cara penamaan bagi pengangkatan anak tak sah taraf seperti contoh di bawah:
Perkara
Nama Lelaki
Nama Perempuan
Nama kanak-kanak
:
Ahmad
Azizah
Nama bapa angkat
:
Ali
Ali
Penamaan yang
 DIBENARKAN
adalah seperti berikut:
BIL
CONTOH PENAMAAN
Lelaki
Perempuan
1
Ahmad Bin Abdullah
Azizah Binti Abdullah

4.4 Anak Pungut
4.4.1   Anak pungut yang dijumpai dan tidak diketahui ibu atau bapanya adalah sama sebagaimana cara penamaan anak tak sah taraf, hendaklah di

‘
bin’ atau di ‘binti’ kan kepada Abdullah yang bermaksud ‘hamba Allah’.
4.4.2   Jika lelaki yang menjumpai dan mengangkat anak tersebut bernama Abdullah, anak tersebut hendaklah di
‘
bin’ atau di
‘
binti’ kepada nama
“al-Asma al-Husna”
 yang lain dengan menyertakan perkataan Abdul dipangkal seperti Abdul Rahman atau Abdul Rahim.
4.4.3   Contoh penamaan anak pungut adalah sama seperti cara penamaan anak tak sah taraf di perkara 4.3.3 di atas.
5. Penggunaan
“Maula”
Penggunaan “
maula
” bagi menganti ‘bin’ atau ‘binti’ dalam penamaan anak angkat adalah tidak dibenarkan penggunaannya bagi mengelakkan kekeliruan dan menjaga kemaslahatan ummah.
6. Penamaan Saudara Kita
      i.      Mana-mana orang yang memeluk Islam bolehlah sama ada mengekal atau menukar nama atau menggunakan kedua-dua nama asal dan nama baru dan hendaklah di
‘
bin’ atau di ‘binti’ kepada bapa kandungnya atau kepada ‘Abdullah’ atau
“al-Asma al-Husna”
 dengan berpangkalkan Abdul sekiranya beliau ingin berbuat demikian.
CONTOH PENAMAAN
Nama Asal
Nama Islam
Judi Anak Man
Ahmad Bin Man
Joyah Anak Man
Mariam Binti Man
Tan San Tai
Ahmad Tan San Tai Bin Tan Lee Sin
Ahmad San Tai Bin Tan Lee Sin
Ahmad Tan Bin Tan Lee Sin
Ahmad Bin Tan Lee Sin
Ahmad Bin Lee Sin
Ravi a/l Maniam
Ravi Bin Maniam
Ahmad Ravi Bin Maniam
     ii.     Walau bagaimanapun, jika nama asal orang tersebut atau nama bapanya bermaksud nama-nama tuhan atau dewa agama asalnya atau nama yang bermaksud tidak baik, bolehlah menukar namanya kepada nama yang bermaksud baik dalam Islam.
CONTOH PENAMAAN
Nama Asal
Nama Islam
*
 Rajesh a/l Maniam
Ahmad Bin Maniam
* Rujuk lampiran C
 (Senarai Nama-Nama Hindu Berunsur Ketuhanan).
    iii.      Seseorang saudara kita boleh membuat pilihan sekiranya dia ingin mengekalkan nama keluarga/ keturunan di samping nama baru.
CONTOH PENAMAAN
Nama Asal
Nama Islam
Tan San Tai
Ahmad Tan Bin Tan Lee Sin
   iv.      Nama keluarga/ keturunan boleh digunakan oleh saudara kita dan generasi yang seterusnya iaitu anak kepada saudara kita yang baru.
CONTOH PENAMAAN
Nama Saudara Kita
Nama Anak Saudara Kita
Ahmad Tan Bin Tan Lee Sin
Muhammad Tan Bin Ahmad Tan
7.  Penutup
Adalah diharapkan garis panduan ini dapat menjadi rujukan kepada seluruh umat Islam dalam menyelesaikan isu-isu yang berkaitan dengan penamaan anak tak sah taraf, anak angkat dan saudara kita berdasarkan hukum Islam.
[1]
 Ordinan Undang-Undang Keluarga Islam Sarawak, 2001, (Bab 43) seksyen 2(1).
[2]
 Ibid
[3]
 Ibid
[4]
 Law of Sarawak, Chapter A100, Adoption (Amendment) Ordinance, 2002.
[5]
 Kitab Lisan Arab, Ibnu Manzur.
[6]
 Kamus dewan, edisi ke-4
[7]
 Kamus Istilah Fiqh (1997), M. Abdul Mujieb, Mabruri Tholhah, Syafi’ah Am, Advance Publication, Selangor hlm 204.
[8]
 Al Quran. Terjemahan Al-Quran Al-Karim, Al-Hidayah House Of Quran Sdn Bhd, 2010, Selangor.
[9]
 Garis Panduan Penamaan Saudara Baru, Jabatan Kemajuan Islam Malaysia, 1998.


Mesyuarat Jawatankuasa Perundingan Hukum Syarak Wilayah Persekutuan Kali Ke-107 yang telah bersidang pada 5 April 2018 telah meneliti kertas cadangan ini dan membuat keputusan bersetuju pembinaan surau dan balai pelawat menggunakan dana waqaf. Manakala Wang zakat tidak boleh dimasukkan ke dalam akaun waqaf kerana zakat hendaklah diagihkan kepada asnafnya secara khusus.

                                                         Tindakan : Hospital Putrajaya

Disahkan oleh :

(DATUK SERI DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan Kali Ke-107 yang telah bersidang pada 5 April 2018 telah meneliti kertas ini dan membuat keputusan dan mendapati fahaman atau doktrin yang bercanggah dengan fahaman Ahli Sunnah Wal Jamaah.Berikut dinyatakan beberapa fahaman mereka yang menyimpang :

i.      Pemerintah, Ahli Parlimen Dan Para Ulama Islam Kesemuanya

Kafir Serta Harus Diperangi Kerana Menerima Sistem Kufur
.

ii.     Negara-Negara Islam Semuanya Negara Kafir Kerana Berhukum Dengan Sistem Kafir Dan Haram Menyertai Sistem Kerajaan Sekarang

iii.
   Mendakwa Sistem di Negara Islam Moden Sebagai Sistem Kufur

iv.
     Menghukum Demokrasi Sebagai Sistem Kufur

v.
Menafikan Istilah “Al-Qadha’ Wa Al-Qadar”

Pandangan beberapa tokoh ulama’ dunia terhadap Hizbut Tahrir

Dr. Husamuddin ‘Afanah, Profesor Usul Fiqh, Universiti al-Quds

Dr. Husamuddin ‘Afanah menyifatkan Hizbut Tahrir banyak mengemukakan pemikiran yang menyalahi nas-nas syarak.

Antaranya pemikiran aqidah Hizbut Tahrir yang menyimpang daripada Ahli Sunnah Wal Jamaah dan cenderung kepada aqidah Mu’tazilah. Ia seperti pandangan Hizbut Tahrir yang mengatakan aqidah tidak sabit dengan hadis ahad, menyebabkan penganut Hizbut Tahrir menolak azab dan nikmat kubur.

Hizbut Tahrir juga berpegang dengan pemikiran tabanni yang mewajibkan penganut akur dengan sebarang fatwa yang ditentukan parti tanpa diketahui siapa yang mengeluarkannya. Antara fatwa syaz yang dikeluarkan oleh Hizbut Tahrir seperti aurat seorang wanita dengan mahramnya adalah aurat mughallazah, keharusan menonton filem seks, keharusan mencium wanita bukan mahram tanpa maksud berzina, haram mengasaskan pertubuhan kebajikan dan lain-lain.

Dr. Yusof al-Qaradawi, Pengerusi Kesatuan Ulama Islam Sedunia

Al-Qaradawi dalam catatannya ketika menziarahi Bandar al-Khalil, Palestin mengisahkan suatu perdebatan yang terjadi antara beliau dengan pengikut Hizbut Tahrir. Pengikut Hizbut Tahrir mengatakan mana-mana dakwah yang tidak berjaya selepas 23 tahun merupakan dakwah yang salah dan perlu menukar caranya. Al-Qaradawi menjawab dengan menegaskan dakwaan tersebut tidak benar kerana Nabi Nuh sendiri berdakwah selama 950 tahun dan tidak berjaya mengislamkan walaupun isteri dan anaknya sendiri. Ini tidak sesekali bermaksud Nabi Nuh gagal dalam dakwahnya kerana hidayah hanyalah milik Allah SWT.

Demikian juga penolakan Hizbut Tahrir terhadap amal kebajikan dan kemasyarakatan yang disifatkan sebagai amalan yang menjauhkan orang ramai daripada fokus menegakkan Khilafah. Hal ini dijawab oleh al-Qaradawi dengan membawakan ayat-ayat al-Qur’an dan Hadith yang memerintahkan umat Islam agar banyak melakukan kebajikan dan memberi pertolongan sesama manusia.

Dr. Abdullah Azzam (Sadiq Amin), Pensyarah Universiti Universiti al-Malik bin Abdul Aziz, Jeddah.

Dalam bukunya berjudul,
al-Da‘wah al-Islamiyyah: Darurah Shar’iyyah wa Darurah Bashariyyah
, beliau telah membahaskan satu topik khas mengenai kepincangan Hizbut Tahrir. Antara yang dinyatakan oleh beliau adalah seperti berikut:

a)  Hizbut Tahrir kurang menekankan aspek rohani sehingga mengabaikan perkara-perkara sunat dan zikir. Didapati hubungan mereka dengan al-Quran, hadis dan keiltizaman terhadap syariah agak lemah. Justeru, bukan sesuatu yang menghairankan jika terdapat pendakwah Hizbut Tahrir yang meninggalkan solat atau meremehkannya. Hal ini berpunca daripada sikap pengikut Hizbut Tahrir yang gemar berdebat. Beliau menukilkan kata-kata al-Mawdudi terhadap Hizbut Tahrir:

"لا تجادلوهم دعوهم للأيام يموتوا"

“Jangan kamu berdebat dengan mereka, biarkan mereka, beberapa hari lagi mereka akan terbenam (begitu sahaja).” (Lihat
al-Da‘wah al-Islamiyyah
: 99).

b)  Hizbut Tahrir dalam sebarannya telah mengeluarkan beberapa hukum fiqh yang pelik. Antaranya adalah harus mencium wanita bukan mahram dan bersalaman dengannya, harus melihat gambar lucah, gugur solat bagi orang yang berada di angkasa lepas, gugur solat dan puasa di kutub utara atau selatan, harus kerajaan Islam membayar jizyah kepada kerajaan kafir, berzina dengan mahram seperti ibu kandung dikenakan sepuluh tahun penjara dan lain-lain (Lihat
al-Da‘wah al-Islamiyyah
: 101).

c)  Dari sudut aqidah, Hizbut Tahrir menolak penghujahan dengan hadis Ahad dalam bab aqidah dan mengharamkan beriktikad dengan jazam akan kewujudan azab kubur dan kemunculan Dajjal (Lihat
al-Da‘wah al-Islamiyyah
: 108)

Tesis Master berjudul
Fikar Hizb al-Tahrir: Dirasah Tahliliyyah
, tulisan Ra’id Nasir Abu ‘Awdah di bawah seliaan Dr. Khalid Husain Hamdan, Universiti Islam, Gaza.

Tesis tersebut menyimpulkan Hizbut Tahrir seperti berikut:

a)            Sebuah kumpulan yang jauh daripada disiplin ilmu Islam sehingga mereka tidak memiliki keahlian dalam                         persoalan aqidah, fiqhiyyah dan siyasah.

b)            Tidak berkeahlian dalam bidang hadis sehingga              menyebabkannya menolak penghujahan hadis Ahad.

c)          Tidak mengambil aqidah yang benar bersumberkan al-    Quran dan al-Sunnah.

d)          Keliru dalam permasalahan qada’ dan qadar dalam isu   perbuatan hamba.

e)          Berpegang kepada Murji’ah dalam masalah iman dengan mengatakan amalan perbuatan tidak termasuk dalam erti         kata iman.

 Keputusan

Setelah meneliti kenyataan-kenyataan di atas berkaitan doktrin dan fahaman Hizbut Tahrir maka mesyuarat telah membuat keputusan menyekat dan melarang
 kegiatan pergerakan Hizbut Tahrir di sebarkan kepada masyarakat melalui apa jua medium sebaran.

Mana-mana orang Islam dilarang berpegang dan beramal kepada fahaman dan ajaran tersebut. Mereka yang telah mengamalkan fahaman dan ajaran ini hendaklah segera bertaubat serta memohon keampunan daripada Allah SWT.

Tindakan : PMWP

Disahkan oleh :

(DATUK SERI DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat lembaga Fatwa Negeri Sarawak kali ke 29 pada 10 Muharram 1438H/ 11 Oktober 2016M bersetuju memutuskan berkenaan Pameran Jin, Hantu Dan Keranda, Pameran Alam Misteri Serta Yang Berkaitan Dengannya adalah

seperti berikut:

Pameran Jin, Hantu Dan Keranda, Pameran Alam Misteri Serta Yang Berkaitan Dengannya adalah ditegah oleh Islam kerana ia boleh merosakkan akidah umat Islam. Manusia tidak dapat mencapai hakikat sebenar alam misteri, jin, hantu dan umat Islam tidak perlu dididik dengan perkara-perkara khurafat dan tahyul seumpama ini.


Mesyuarat Lembaga Fatwa Negeri Sarawak kali ke 22 pada 17 Rabiulakhir 1434H/ 28 Februari 2013M sebulat suara menerima sighah keputusan seperti berikut:-
 i. Bahawa menjaga keturunan adalah termasuk dalam lima perkara yang wajib dipelihara dalam syariat Islam. Oleh itu, apa-apa tindakan atau perbuatan yang boleh mendatangkan kemudharatan kepada nasab atau keturunan perlulah dielakkan.
 ii. Menubuhan bank susu boleh mengakibatkan percampuran nasab di mana bayi-bayi yang menyusu dengan seorang wanita atau lebih daripada seorang wanita akan menjadi adik-beradik susuan dan perkahwinan antara mereka adalah haram apabila memenuhi syarat-syarat yang telah ditetapkan.
 iii. Dan selaras dengan pandangan Jumhur Fuqaha’ bahawa seseorang bayi itu sah sebagai anak susuan samada melalui penyusuan secara langsung dari payudara atau penyusuan secara tidak langsung. Berdasarkan hadith riwayat Abu Daud:
عَنْ ابْنِ مَسْعُودٍ قَالَ لا رِضَاعَ إِلا مَا شَدَّ الْعَظْمَ وَأَنْبَتَ اللَّحْم
Maksudnya:
“Daripada Ibn Mas`ud berkata, tidak berlaku penyusuan melainkan dengan apa yang menguatkan tulang dan menumbuhkan daging”.

 iv.
Memandangkan keperluan penubuhannya juga tidak berada dalam keadaan darurat sehingga mengancam maslahah awam maka penubuhan bank susu adalah t
idak diharuskan.
 v.
Walaubagaimanapun, bagi memenuhi keperluan bayi pra-matang yang memerlukan rawatan, ibu yang mempunyai kekurangan susu atau mempunyai penyakit kronik/ berjangkit dan tidak dapat menyusukan bayi, adalah harus bagi ibu-ibu menderma susu ibu secara sukarela kepada bayi-bayi yang memerlukan dan keluarga bayi serta penderma perlu mengenali antara satu sama lain.


Mesyuarat Jawatankuasa Perundingan Hukum Syarak Wilayah Persekutuan Kali Ke-106 yang telah bersidang pada 30 Januari 2018 telah menimbang dan bersetuju untuk membuat keputusan seperti berikut :

Asal kadar zakat fitrah adalah satu
sha’
(gantang) dan nilainya seperti yang dinyatakan oleh Dr. Wahbah Al-Zuhaili di dalam kitab
Fiqh Al-Islami Wa Adillatuh
iaitu kadarnya bersamaan 2.751 kg manakala di sisi mazhab Hanafi kadarnya bersamaan 3.8 kg.

Harga 1 kilogram Beras Super Spesial Tempatan 5% RM2.60 di darabkan dengan 2.70 kg bersamaan RM7.02. Oleh yang demikian, jumlah tersebut digenapkan kepada RM7.00.

Mesyuarat jawatankuasa perundingan hukum syarak bersetuju menetapkan kadar zakat fitrah bagi tahun 1439H bersamaan 2018M bagi Wilayah Persekutuan Kuala Lumpur, Putrajaya dan Labuan adalah berjumlah
RM7.00

                                                                            Tindakan : MAIWP

Disahkan oleh :

(DATUK DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat Lembaga Fatwa Negeri Sarawak kali ke 29 pada 10 Muharam 1438H/ 11 Oktober 2016 bersetuju memutuskan berkenaan Penggunaan Jin Menurut Islam adalah

seperti berikut:

Penggunaan jin untuk tujuan memohon pertolongan, rawatan, perubatan atau, perbomohan, mencari kekuatan dan kehebatan, serta untuk berkhidmat dalam ilmu sihir adalah diharamkan

kerana boleh membawa kepada syirik.


Mesyuarat Jawatankuasa Perundingan Hukum Syarak Wilayah Persekutuan Kali Ke-106 yang telah bersidang pada 30 Januari 2018 telah meneliti kertas cadangan ini dan membuat keputusan seperti berikut :

i.       Penggunaan Wang Tidak Patuh Syariah boleh digunakan untuk tujuan pengubahsuaian tandas, pagar, kawasan letak kereta serta segala yang berkaitan dengan masjid dan surau.

ii.      Bagi Wang Terimaan Sumber Am selain Fidyah dan Kaffarah juga boleh digunakan untuk agihan beras dan makanan kepada fakir dan miskin

iii.     Bagi Wang Hutang Pihak Ketiga pula Mesyuarat bersetuju supaya Wang tersebut dihebahkan terlebih dahulu sebelum digunakan

                                                                            Tindakan : MAIWP

Disahkan oleh :

(DATUK DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan Kali Ke-106 yang telah bersidang pada 30 Januari 2018 telah meneliti kertas cadangan ini dan meminta supaya kajian yang lebih terperinci dari segi realiti sebenar amalan Bitcoin serta mendapatkan maklumat dari negara-negara yang mengamalkannya.

                                                             Tindakan : PMWP

Disahkan oleh :

(DATUK DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat Lembaga Fatwa Negeri Sarawak kali ke 22 pada 17 Rabiulakhir 1434H/ 28 Februari 2013M sebulat suara menerima sighah keputusan seperti berikut:-

Bahawa pada dasarnya bagi tujuan untuk mempelajari, memahami dan mendekatkan diri kepada ajaran Islam atau bagi tujuan untuk menjadikannya panduan hidup di dunia dan akhirat atau tujuan dakwah, Islam tidak pernah menghalang mana-mana pihak termasuk bukan Islam untuk membaca dan mendalami teks-teks suci Islam termasuk al-Quran dan tafsirannya. Tetapi ia hendaklah dilakukan dengan jujur dan ikhlas bagi tujuan tersebut agar tidak menyimpang dari kehendak sebenar teks-teks tersebut kerana perbuatan seperti itu boleh mencemarkan kesucian al-Quran dan Islam serta sekaligus menimbulkan keraguan, keresahan dan fitnah kepada masyarakat.


Mesyuarat Lembaga Fatwa Negeri Sarawak Kali ke 26 pada 9 Safar 1436H/ 2 Disember 2014M sebulat suara menerima sighah keputusan seperti berikut:

1.1     Mencegah penularan wabak yang boleh membahayakan nyawa dan kesihatan semasa menunaikan ibadah haji atau umrah amat dituntut oleh Islam.

1.2     Oleh itu, dalam keadaan di mana sesuatu penyakit itu telah menjadi wabak, Islam memberi pengecualian dan kelonggaran kepada para jemaah untuk menutup sebahagian muka sebagai langkah pencegahan walaupun ia merupakan perkara yang dilarang semasa menunaikan ibadah haji atau umrah dan dalam keadaan tersebut mereka tidak perlu membayar dam.

Keterangan/ Hujah:

1. Menjaga kesihatan badan lebih-lebih lagi ketika mengerjakan ibadah haji dan umrah di Makkah adalah sangat-sangat dititikberatkan oleh Islam. Oleh itu setiap jemaah haji perlu mengikut langkah-langkah pencegahan terutama penggunaan mask bagi menjaga kesihatan diri mereka daripada dijangkiti penyakit berbahaya.

2. Penularan wabak ini perlu kepada usaha pencegahan supaya diri terus terpelihara dan sihat serta dapat menjalankan ibadah haji dengan sempurna. Di dalam kaedah fiqhiyyah: الحاجة تنـزل منـزلة الضرورة ) (

iaitu hajat menepati darurat. Maksud hajat ialah jika tidak disempurnakan nescaya melibatkan atau mendatangkan kesukaran atau kesusahan.

3. Seseorang lelaki yang berihram dilarang daripada menutup semua bahagian kepalanya atau sebahagiannya dengan apa sahaja yang boleh dikira sebagai menutupnya, sama ada pakaian berjahit ataupun tidak. Semua larangan ini dikecualikan jika terdapat keperluan yang memaksa seperti untuk tujuan pengubatan dan rawatan.

4. Di dalam al-Fiqh al-Islami wa Adillatuh karangan Prof. Dr. Wahbah al-Zuhayli menyebutkan mengenai larangan ke atas perempuan yang menutup seluruh anggota badan termasuk wajah kerana ihram perempuan adalah pada mukanya.

5. Walau bagaimanapun, dalam keadaan di mana ia dianggap sebagai satu bentuk keuzuran yang tidak dapat dielakkan kerana jemaah haji terpaksa menutup muka dan hidung (sebahagian muka) kerana disebabkan sesuatu wabak, maka diharuskan bagi jemaah lelaki dan wanita untuk menutup sebahagian mukanya.

6. Semasa menunaikan haji atau umrah, terdapat perkara-perkara yang dilarang melakukannya dan dianggap berdosa dan diwajibkan membayar dam, walau bagaimanpun pertimbangan keadaan umat Islam masih diambilkira oleh Islam dalam hukum yang ditetapkan.

7. Dalam keadaan dharurat di mana suatu penyakit telah menjadi wabak yang mengancam nyawa seperti H1N1, tindakan pencegahan yang diambil bagi melindungi nyawa adalah dibenarkan oleh Islam dan tidak dikenakan dam (denda) walaupun ia merupakan perkara yang dilarang dalam keadaan biasa selaras dengan kaedah fiqhiyyah:

(

درء المفاسد مقدم على جلب المصالح )

Maksudnya: Menghindarkan kerosakan lebih diutamakan daripada mencari kemaslahatan.


Mesyuarat Lembaga Fatwa Negeri Sarawak keli ke 22 pada
17 Rabiulakhir 1434H/ 28 Februari 2013M
sebulat suara menerima sighah keputusan seperti berikut:-
 i.  Talaq dalam bentuk tulisan yang jelas daripada suami yang ditujukan kepada isterinya secara khusus seperti melalui faksimili, SMS, e-mail dan sebagainya merupakan talaq secara kinayah dan ianya adalah sah sekiranya disertai dengan niat.
 ii.
Semua perceraian hendaklah dikemukakan kepada mahkamah syariah untuk mensabitkan talaq tersebut.


Mesyuarat Lembaga Fatwa Negeri Sarawak kali ke 26 pada 9 Safar 1436H/ 2 Disember 2014M sebulat suara menerima sighah keputusan seperti berikut:

1.1     Islam sangat menitik beratkan persoalan nasab dan apabila telah ada dalil yang mengisbatkan nasab, maka penafiannya tidak boleh diterima melainkan dengan kaedah li’an kerana li’an telah sabit melalui al-Quran, al-Sunnah dan al-Ijma’ dan merupakan suatu amalan ta’abbudiyah.

1.2     Penggunaan DNA dibenarkan dan dilaksanakan atas perintah mahkamah yang melibatkan kes pertelingkahan, ketidaktahuan nasab anak atas pelbagai sebab, kes kekeliruan atau pertukaran anak di hospital atau pusat jagaan, kes bayi tabung uji serta dalam kes anak-anak yang hilang atas sebab bencana alam dan sebagainya. Walau bagaimanapun, DNA tidak boleh digunakan untuk menafikan nasab anak apalagi digunakannya mendahului kaedah li`an.

1.3     Para Fuqaha’ telah bersepakat bahawa penafian nasab anak melalui kaedah li’an perlu dilakukan dengan kadar segera عَلَى الْفَوْر)ِ) dan jika penafian nasab tidak dilakukan dalam tempoh yang ditetapkan, maka gugurlah hak penafian nasab tersebut.
Memandangkan penafian anak ini merupakan satu perkara yang penting dan bagi mengelakkan sebarang kemudaratan yang mungkin berlaku, ia boleh ditangguhkan sehingga tiga hari dan penangguhan hanya boleh berlaku atas sebab-sebab keuzuran.

1.4
Tempoh segera bagi seseorang bapa yang hendak melakukan li’an bagi menafikan nasab anaknya adalah bermula daripada tarikh isterinya disahkan mengandung sehinggalah tiga (3) hari selepas bersalin. Penafian setelah tempoh munasabah tersebut adalah tertolak dan anak tersebut adalah sah dan sabit sebagai anaknya.

1.5
Garis panduan untuk menjalankan ujian DNA oleh pihak berkuasa berkaitan hendaklah diperketatkan lebih-lebih lagi dalam isu untuk menafikan nasab kerana DNA hanya sekadar qarinah atau sokongan semata-mata dan tidak boleh dijadikan bukti utama.


Setelah dilihat dengan penuh teliti, maka Jawatankuasa Fatwa Negeri Johor yang bersidang pada 15 Ramadan 1438 bersamaan 15 Jun 2017 telah mengambil keputusan seperti berikut:
Khasiat minyak wangi asma’ yang terkandung dalam senarai yang dilampirkan, sebahagiannya bertentangan dengan aqidah Islamiyyah seperti “khasiat untuk keselamatan mutlak”. Manakala, sebahagian khasiat yang lain didapati meragukan dan boleh menimbulkan kekeliruan dan salah faham oleh masyarakat awam khususnya dari sudut aqidah. Justeru, minyak wangi ini tidak dibenarkan untuk dibawa masuk, dijual, dipromosi, dipamerkan serta digunakan di negeri Johor Darul Ta’zim.
والله اعلم بالصواب


Mesyuarat Lembaga Fatwa Negeri Sarawak Kali ke 26 pada 9 Safar 1436H/ 2 Disember 2014M sebulat suara menerima sighah keputusan seperti berikut:

1.1     Makruh menggugurkan janin yang berumur antara 1 hingga 40 hari sekiranya tidak mendatangkan bahaya pada ibu dan mendapat persetujuan kedua-dua suami isteri;

1.2     Pengguguran janin yang berumur sebelum 120 hari adalah

harus

sekiranya janin itu cacat atau berpenyakit yang boleh membahayakan nyawa ibu; dan

1.3     Pengguguran janin yang telah berumur 120 hari atau lebih adalah haram

kerana pengguguran itu dianggap satu jenayah ke atas janin yang telah ditiupkan roh kecuali pengguguran itu untuk menyelamatkan nyawa ibu atas sebab kecacatan yang teruk.


Mesyuarat Lembaga Fatwa Negeri Sarawak Kali ke 22 pada
17 Rabiulakhir 1434H/ 28 Februari 2013M
sebulat suara menerima sighah keputusan seperti berikut:-

Wang tebus talak dalam kes cerai ta’liq hendaklah diserahkan kepada Baitulmal Sarawak dan pemilik wang tersebut boleh menuntut wang tersebut daripada Baitulmal dalam tempoh 7 tahun.
Mana-mana wang yang tidak dituntut dalam tempoh 7 tahun akan menjadi hak Baitulmal Sarawak.
Mekanisma penyerahan wang tersebut hendaklah dibincangkan di antara Jabatan Kehakiman Syariah Sarawak dan Baitulmal Sarawak.


Setelah mendengar taklimat daripada Dato’ Doktor Ghazali Bin Ismail, Ketua Jabatan Sakit Puan, Hospital Sultan Ismail, Johor Bahru dan setelah dilihat dengan penuh teliti, maka Jawatankuasa Fatwa Negeri Johor yang bersidang pada 25 Rabiul Akhir 1438 bersamaan 24 Januari 2017 telah mengambil keputusan seperti berikut:

“Hukum membuat rawatan memilih jantina bayi dalam rahim ibu melalui kaedah IVF adalah haram. Walaubagaimanapun, pemilihan jantina diharuskan sekiranya faktor jantina menatijahkan suatu penyakit genetik serius yang boleh membawa kepada kematian”.

والله اعلم بالصواب


Mesyuarat lembaga Fatwa Negeri Sarawak Kali ke 26 pada 9 Safar 1436H/ 2 Disember 2014M sebulat suara menerima sighah keputusan seperti berikut:

1.1     Qurban dan aqiqah yang telah disyariatkan dalam al-Quran dan al-Hadith merupakan sembelihan sunat yang bertujuan untuk mendekatkan diri (taqarrub) kepada Allah S.W.T.

1.2     Sehubungan itu, hukum qurban dan aqiqah ke atas haiwan ternakan adalah berdasarkan hukum yang telah disepakati oleh para fuqaha’ iaitu:
    i.      Anak kambing muda umurnya melebihi enam (6) bulan.
    ii.       Biri-biri umurnya telah genap setahun (1) dan telah masuk ke tahun yang kedua (2).
    iii.       Lembu umurnya telah genap dua (2) tahun dan telah masuk ke tahun yang ke tiga (3).
    iv.       Unta umurnya genap lima (5) tahun dan telah masuk ke tahun yang ke enam (6).
1.3     Individu yang ingin melaksanakan ibadah qurban dan aqiqah hendaklah memastikan haiwan tersebut cukup umur dan tidak bunting.

1.4     Para pengimport haiwan ternakan dan penternak tempatan hendaklah berusaha bersungguh-sungguh memastikan haiwan untuk tujuan ibadah qurban dan aqiqah mencukupi syarat-syarat yang ditetapkan terutama dari segi umur dan status buntingnya.

1.5     Walau bagaimanapun, jika status buntingnya diketahui setelah melakukan sembelihan maka ibadah qurban dan aqiqah tersebut adalah sempurna.


Setelah dilihat dengan penuh teliti, maka Jawatankuasa Fatwa Negeri Johor yang bersidang pada 25 Rabiul Akhir 1438 bersamaan 24 Januari 2017 telah mengambil keputusan seperti berikut:

1. Bahawa ajaran daripada pertubuhan Rahmatan Lil Alamin (PERAHMAT) oleh Ismail Bin Kasim adalah menyeleweng daripada ajaran Islam berdasarkan elemen-elemen berikut:

Terbatal kesemua rukun Islam sekiranya tidak mempelajari ilmu syahadah yang dibawa oleh Ismail Bin Qasim.

Wajib mempelajari zikir nafas kerana tiada cara lain untuk mencari Allah kecuali melaluinya.

Semua makhluk hidup dengan kalimah “ هو ”.

Mendakwa memiliki kelebihan luar biasa apabila mengamalkan zikir nafas.

Mengamalkan kepercayaan wahdatul wujud.

Mentakwil ayat-ayat al-Quran secara batil.

Kaedah pentafsiran al-Quran yang menyeleweng.

Berpegang kepada hadis palsu.

Melampau dalam menghormati guru.

2. Mana-mana orang Islam hendaklah menjauhi ajaran daripada Pertubuhan Rahmatan Lil Alamin oleh Ismail Bin Kasim sebagaimana yang dinyatakan dalam perenggan satu dan dilarang daripada berpegang, mempercayai, menyebarkan atau mengamalkannya. Mana-mana orang yang berpegang, mempercayai, menyebarkan atau mengamalkan ajaran Pertubuhan Rahmatan Lil Alamin tersebut hendaklah bertaubat.

3. Mana-mana orang Islam adalah dilarang memiliki, menyebarkan mengedarkan, menggantungkan, atau menerbitkan apa-apa poster, buku, majalah, risalah atau apa-apa bacaan lain sama ada dicetak, ditaip, ditulis tangan atau dikeluarkan dalam apa-apa bentuk keluaran atau ulangannya, termasuk filem, audio visual, rakaman laman sesawang atau media cetak atau elektronik yang mengandungi ciri-ciri ajaran Pertubuhan Rahmatan Lil Alamin.

4. Mana-mana orang Islam adalah dilarang daripada bersyubhat dalam melakukan mana-mana perkara yang dilarang dalam perenggan 2 dan 3.

والله اعلم بالصواب


Setelah dilihat dengan penuh teliti, maka Jawatankuasa Fatwa Negeri Johor yang bersidang pada 25 Rabiul Akhir 1438 bersamaan 24 Januari 2017 telah mengambil keputusan seperti berikut:

i. Anggota polis beragama Islam tidak diharuskan mengusung jenazah anggota polis bukan Islam sewaktu istiadat atau upacara pengebumian dijalankan tanpa sebarang keperluan mendesak yang memerlukan dia melakukannya. Walaubagaimanapun, sekiranya terdapat keperluan mendesak, maka ia diharuskan dengan syarat tidak terlibat dalam sebarang upacara keagamaan.

ii. Tidak harus jenazah anggota polis beragama Islam diusung oleh anggota polis bukan Islam sewaktu istiadat atau upacara pengebumian dijalankan tanpa sebarang keperluan mendesak kerana orang Islam hendaklah diutamakan dalam urusan berkaitan agama Islam dan tujuan mengiringi jenazah adalah sebagai syafaat kepada jenazah.

iii. Dilarang anggota polis beragama Islam terlibat tanpa sebarang keperluan mendesak dalam pancaragam sewaktu upacara pengebumian anggota polis bukan beragama Islam.

iv. Dilarang melepaskan tembakan selepas pengebumian jenazah anggota polis beragama Islam kerana muzik-muzik dan bunyi-bunyian tidak dibenarkan di tanah perkuburan.

v.     Dilarang meniup
 bugle
selepas upacara pengebumian dijalankan kerana ia termasuk meninggikan suara di tanah perkuburan serta upacara tersebut tiada faedah dari segi syara’.

vi.   Dilarang menggunakan bunyi-bunyian atau muzik dalam pengurusan jenazah orang Islam sama ada dalam polis atau selainnya.

vii. Dilarang penggunaan pakaian seragam anggota yang mengandungi kalimah Allah dan Muhammad kepada mayat anggota polis tersebut sama ada Islam atau bukan Islam.

والله اعلم بالصواب


Setelah dilihat dengan penuh teliti dari sudut, maka Jawatankuasa Penuh Negeri Johor telah membuat keputusan sebagaimana berikut:-

“ Setelah meneliti buku “Pancaran Tenaga Insan”, didapati kandungan buku ini meragukan dan boleh menimbulkan salah faham di kalangan masyarkat. Justeru buku ini diharamkan dan dilarang untuk dipelajari, diajar, disebar, dicetak,diterbit dan diedarkan dalam apa jua cara sekalipun kepada masyarakat umum di Negeri Johor”


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 25 Safar 1437 bersamaan 7 Disember 2015 telah membuat keputusan seperti berikut:
“Menghisap vape adalah haram kerana ianya satu amalan yang bertentangan dengan hukum syara’. Selain daripada menghisap vape, larangan ini juga meliputi apa-apa jua kegiatan yang melibatkan peranti vape dan barang-barang yang berkaitan dengannya”.
Keputusan tersebut adalah berdasarkan kepada hujah-hujah berikut:
Pertama
: Dalil umum daripada al-Quran dan hadis Nabi
Salah satu dalil umum dalam pengharaman penggunaan rokok elektronik dan vape ialah kerana perbuatan tersebut memudaratkan tubuh badan. Ini bersesuaian dengan syariat Islam yang melarang perbuatan memudaratkan diri. Terdapat beberapa nas al-Quran dan hadis Nabi ﷺ yang melarang manusia memudaratkan diri sendiri. Keumuman dalil-dalil tersebut terpakai kepada kes penggunaan rokok elektronik dan vape. Antara dalil syara’ yang melarang tindakan-tindakan memudaratkan diri sendiri ialah:
       i.           Firman Allah dalam surah al-Baqarah ayat 195
Ertinya: “... dan janganlah kamu sengaja mencampakkan diri kamu ke dalam bahaya  kebinasaan...”
Walaupun ayat ini diturunkan berkenaan dengan perbelanjaan (infaq)
fi sabilillah,
tetapi keumuman ayat ini merangkumi segala perbuatan yang membawa kepada kebinasaan sebagaimana berdasarkan kepada kaedah:
“ أن الاعتبار بعموم اللفظ لا بخصوص السبب”
Ertinya: Bahawa sesungguhnya pengajaran itu diambil melalui keumuman lafaz, bukan melalui sebab penurunan ayat secara khusus.
     ii.           Hadis Nabi
لا ضرر ولا ضرار
Ertinya: Tiada kemudaratan (dalam syariat Islam) dan tidak boleh memudaratkan (tanpa hak).
Hadis ini juga menunjukkan pengharaman melakukan kemudaratan secara umum sehingga nas hadis ini dijadikan salah satu kaedah feqah.
Kedua
: Dalil qiyas
Penggunaan rokok elektronik dan vape merupakan antara isu yang tidak ditetapkan hukumnya oleh mana-mana nas syara’. Justeru, penetapan hukumnya boleh dilakukan dengan menggunakan dalil qiyas sekiranya segala rukun dan syarat qiyas dapat dipenuhi. Penetapan hukum dengan menggunakan dalil qiyas adalah muktabar dan disepakati dalam keempat-empat mazhab feqah.
Penghujahan menggunakan qiyas dalam permasalahan rokok elektronik dan vape adalah melalui kaedah qiyas ke atas perbuatan meminum bahan-bahan beracun yang digambarkan seperti berikut:
Asal: meminum bahan-bahan beracun
Furu’: menggunakan rokok elektronik dan vape
‘Illah: memudaratkan atau membinasakan tubuh badan
Hukum: haram
Oleh itu, proses proses qiyas dalam isu ini dapat diamalkan kerana kempat-empat rukun qiyas telah dipenuhi. Justeru, secara kesimpulan boleh dikatakan bahawa hukum penggunaan rokok elektronik dan vape adalah haram berasaskan kepada qiyas terhadap meminum racun.
Ketiga
: Dalil maslahah
Penetapan hukum penggunaan rokok elektronik dan vape juga boleh dilihat melalui dalil maslahah. Ini kerana, syariat Islam tidak dapat dipisahkan daripada maslahah sama ada mendatangkan kebaikan atau manfaat ataupun menghilangkan kemudaratan atau keburukan.
Maslahah ialah memelihara objektif syariah yang lima iaitu memelihara agama, nyawa, akal, keturunan dan harta. Justeru, setiap perkara yang mengandungi elemen pemeliharaan terhadap lima asas ini, maka ia adalah maslahah. Setiap perkara yang meluputkan asas-asas ini, maka ia adalah mafsadah, dan menggugurkan mafsadah merupakan satu maslahah.
Oleh itu, maka dapat disabitkan bahawa pengharaman penggunaan rokok elektronik dan vape adalah satu bentuk maslahah. Ini kerana penggunaan rokok elektronik dan vape membawa pelbagai implikasi dan kesan negatif seperti terdedah kepada penyakit berbahaya, menyakitkan orang sekeliling, membawa pembaziran, terdedah kepada penyalahgunaan dan sebagainya. Berdasarkan kepada dalil-dalil umum dan qaedah-qaedah dalam syara’ didapati bahawa implikasi-implikasi yang dinyatakan di atas adalah bersesuaian dengan hokum pengharaman.
Begitu juga, tanggungjawab pemerintah(ulul amri) yang mengambil keputusan pengharaman vape adalah kerana terdapat maslahah amah berdasarkan kepada kaedah fiqhiyah:
تصرف الامام على الرعية منوط بالمصلحة
Ertinya: Tindakan pemerintah terhadap rakyat hendaklah bergantung kepada maslahah.
Keempat
: Dalil Sadd dzarai’
Penghujahan berdasarkan kepada kaedah sadd dzaria’h adalah sebagai penyokong kepada hujah-hujah sebelum ini iaitu dalil umum, qiyas dan maslahah. Ini kerana penjualan peralatan vape di pasaran akan mendedahkan kepada penyalahgunaan seperti menghisap vape berperisa ganja, dadah, kanabis, ketum, syabu, nikotin dan sebagainya. Penyalahgunaan ini boleh membawa kepada kegiatan pengedaran ganja dan dadah berbahaya.
Selain itu, penggunaan vape ini akan mewujudkan masyarakat yang runtuh akhlak dan kepribadian khususnya di kalangan generasi muda, serta tidak ketinggalan juga wanita yang berleluasa menghisap vape tanpa ada perasaan malu dan segan.
Justeru, adalah wajar perkara-perkara yang sangat terdedah kepada kemudaratan yang besar ditutup melalui penetapan hukum haram berasaskan kepada kaedah sadd dzaria’h.
والله اعلم بالصواب


Mesyuarat Lembaga Fatwa Negeri Sarawak kali ke 21 pada 9 Zulkaedah 1433H/ 25 September 2012M sebulat suara menerima sighah keputusan seperti berikut:
Penggunaan tanda dakwat untuk rawatan pesakit kanser dengan menggunakan dakwat
Holbein Drawing Ink
yang telah disahkan kandungannya tidak mengandungi najis adalah diharuskan dan pesakit boleh berwuduk seperti biasa memandangkan dakwat tersebut hanya dimasukkan di bawah permukaan kulit.

Keterangan dan hujah:
i.         Penandaan berdakwat bagi pesakit kanser adalah salah satu daripada kaedah perubatan yang memberikan kemudahan kepada pesakit kanser yang perlu mendapat rawatan di semua hospital di seluruh negeri di Malaysia.
ii.        Kajian oleh Jabatan Kimia Malaysia ke atas dakwat yang digunakan iaitu
Holbein Drawing Ink
 bagi memastikan tiada najis atau sebarang kandungan alkohol mendapati bahawa:
a.    Lemak atau minyak haiwan tidak dikesan dengan menggunakan â€œTeknik FAME menggunakan
Kromatografi Gas
 (GC)â€;
a.       Mengandungi terbitan atau sebatian
ethanol
(alkohol).
iii.       Dengan penggunaan kaedah penandaan berdakwat ini, pesakit tidak perlu menjalani proses penandaan secara berulang kali, memandangkan kesan dakwat tersebut akan berkekalan selama 4 â€“ 5 bulan dan ia tidak menyebabkan dakwat tersebut terperangkap pada sel-sel yang dipanggil
fibroblast
 (sel parut) yang berada di lapisan dermis kulit.
iv.       Islam meletakkan kaedah "Ø§Ù„Ù’Ù…ÙŽØ´ÙŽÙ‚Ù‘ÙŽØ©Ù ØªÙŽØ¬Ù’Ù„ÙØ¨Ù Ø§Ù„ØªÙ‘ÙŽÙŠÙ’Ø³ÙÙŠÙ’Ø±ÙŽ" (kesukaran itu diatasi dengan mengambil sesuatu yang mudah atau senang). Kaedah ini meletakkan bahawa bebanan dengan perkara yang susah, dapat dimudahkan bagi keringanan sesuatu urusan.
v.        Dalam isu penyakit, maka rukhsah (keringanan) adalah lebih diutamakan kepada pesakit sehingga diharuskan untuk bertayamum kerana ditakuti akan menyebabkan penyakit merebak dan lambat sembuh sebagaimana firman Allah S.W.T. dalam surah al-Baqarah, ayat 185 yang bermaksud:-
â€œAllah menghendaki kemudahan bagimu, dan tidak menghendaki kesukaran bagimuâ€.
vi.       Penggunaan tandaan berdakwat untuk pesakit kanser ini adalah berbeza daripada tatu yang diharamkan oleh Islam kerana tatu dicacah ke dalam lapisan kulit dan ia kekal selama-lamanya, manakala tandaan berdakwat ini hanya dicucuk dengan menggunakan jarum kurang dari 1mm.
vii.     Istilah tatu yang digunakan bagi penggunaan tandaan berdakwat membawa anggapan bahawa ia adalah tatu yang diharamkan dan pengamal perubatan perlu menjelaskannya kepada para pesakit kerana walaupun istilah tersebut digunakan di peringkat antarabangsa, masih timbul keraguan di kalangan masyarakat.
viii.    Memandangkan dakwat tersebut hanya dimasukkan melalui suntikan jarum kurang dari 1mm di bawah permukaan kulit, maka tidak timbul isu tandaan tersebut menghalang air sampai ke anggota wudhu' atau menimbulkan mudharat sehingga pesakit perlu bertayammum.


Mesyuarat Lembaga Fatwa Negeri Sarawak kali ke 21 pada 9 Zulkaedah 1433H/ 25 September 2012M sebulat suara menerima sighah keputusan seperti berikut:-
Islam menegah penggunaan ubat dari sumber yang haram bagi mengubati sesuatu penyakit, kecuali dalam keadaan di mana tiada ubat dari sumber yang halal ditemui dan bagi menghindari kemudharatan mengikut kadar yang diperlukan sahaja sehingga ubat dari sumber yang halal ditemui.
Oleh itu, berhubung dengan penggunaan ubat
Clexane
 dan
Fraxiparine
 yang dianggap darurat kepada para pesakit bagi mencegah formulasi pembekuan darah secara serta merta ketika pesakit berada pada tahap kronik. Muzakarah memutuskan bahawa penggunaan kedua-dua jenis ubat ini adalah ditegah kerana ia dihasilkan dari sumber yang diharamkan oleh Islam. Memandangkan pada masa ini telah terdapat alternatif ubat iaitu
Arixtra
yang dihasilkan daripada sumber halal dan mempunyai fungsi serta keberkesanan yang sama dengan
Clexane
 dan
Fraxiparine
.


Mesyuarat Lembaga Fatwa Negeri Sarawak kali ke 21 pada 9 Zulkaedah 1433H/ 25 September 2012M sebulat suara menerima sighah keputusan seperti berikut:-
Hukum pelaksanaan ibadah bagi pesakit yang menggunakan beg kolostomi telah memutuskan bahawa:
         i.            Pesakit yang menggunakan beg kolostomi dikategorikan yang mengalami masalah darurat dan tidak dianggap sebagai menanggung najis. Oleh itu, mereka tidak perlu mengosong atau membersihkan beg kolostomi setiap kali berwudhu' atau menunaikan solat.
        ii.            Wudhu' yang diambil oleh pesakit harus digunakan untuk melaksanakan semua ibadah termasuk menunaikan solat fardhu sehingga wudhu' tersebut batal.
       iii.            Pesakit yang berwudhuâ€™ untuk menunaikan solat hendaklah melaksanakannya dengan kaedah berikut:-
a.       Berwudhuâ€™ dengan niat untuk mengharuskan menunaikan ibadat solat;
b.       Berwudhuâ€™ setelah masuk waktu solat;
c.        Menyegerakan ibadat solat sebaik sahaja berwudhuâ€™;
d.       Memperbaharui wudhuâ€™ setiap kali hendak menunaikan solat fardhu.


Mesyuarat Lembaga Fatwa Negeri Sarawak Kali ke 21 pada 9 Zulkaedah 1433H/ 25 September 2012M sebulat suara menerima sighah keputusan seperti berikut:-

i.         Bagi menjaga kehormatan dan kemuliaan ayat-ayat suci al-Quran dan kalimah-kalimah suci agama Islam, perbuatan menggantung apa jua ayat-ayat suci al-Quran atau kalimah-kalimah suci agama Islam di premis-premis bukan Islam atau mana-mana tempat yang boleh mendedahkannya kepada penghinaan, penipuan atau penyalahgunaan adalah dilarang oleh Islam.
ii.        Penjualan dan penyimpanan kitab suci al-Quran di kedai-kedai yang dimiliki oleh orang bukan Islam adalah juga dilarang oleh Islam kerana ia boleh membawa kepada penghinaan ke atas kehormatan dan kesucian kitab suci tersebut
.


Mesyuarat Lembaga Fatwa Negeri Sarawak Kali Ke 21 pada
9 Zulkaedah 1433H/ 25 September 2012M
 sebulat suara menerima sighah keputusan seperti berikut:-
Pelaburan harta zakat adalah diharuskan mengikut syarat-syarat yang ditetapkan seperti berikut:-
i.         Masih ada lebihan setelah agihan zakat dibuat dengan sempurna kepada semua
asnaf
yang berhak memilikinya;
ii.        Pelaburan wang zakat hendaklah menepati prinsip syarak;
iii.       Keputusan untuk melaburkan wang zakat hendaklah dilakukan oleh pihak yang diizinkan oleh pemerintah untuk memungut dan mengagihkan zakat dengan mendapat persetujuan Majlis Islam Sarawak setelah dirujuk kepada Mufti;
iv.       Pelaburan tersebut hendaklah dikendalikan oleh satu badan ataupun jawatankuasa khas yang terdiri daripada mereka yang berpengalaman dalam bidang pelaburan dan mempunyai kepakaran dalam bidang agama serta bersifat amanah;
v.        Penyelidikan terperinci hendaklah dijalankan sebelum wang zakat dilaburkan dalam sesuatu projek;
vi.       Pulangan yang didapati daripada pelaburan wang zakat hendaklah dikembalikan kepada akaun zakat;
vii.     Tidak berlaku keadaan mendesak yang memerlukan wang zakat diagihkan dengan segera kepada golongan asnaf;
viii.    Modal pelaburan wang zakat mudah dicairkan jika diperlukan untuk diagihkan kepada golongan asnaf;
ix.       Pelaburan wang zakat itu selamat dan memberi pulangan atau keuntungan yang hakiki; dan
x.        Sebarang kerugian yang berlaku akibat pelaburan tersebut hendaklah dibayar balik kesemua jumlah harta zakat yang dilaburkan itu kepada akaun zakat demi menjamin hak asnaf oleh Majlis Islam Sarawak.